title: Pernon telakka

text: Wärtsilän laivanrakennus kasvoi voimakkaasti 1960-luvulla. Turun keskustan liepeillä Aurajoen rannalla sijainnut Wärtsilän Turun telakka alkoi käydä ahtaaksi. Alueen ympärille levittäytynyt asutus esti laajentumisen. 1970-luvun alussa Tankmar Hornin noustessa Wärtsilä-yhtymän johtoon ajatus uudenaikaisesta "laivatehtaasta" alkoi hahmottua Götaverkenin Arendalin telakan innoittamana.


title: Pernon telakka

text: Uuden telakan paikaksi valittiin noin 10 kilometrin päässä Raision puolella sijainnut Perno. Alue liitettiin Turkuun. 8. huhtikuuta 1974 kaupunginvaltuusto hyväksyi 144 hehtaarin suuruisen maa-alueen ja 34 hehtaarin suuruisen vesialueen myynnin Wärtsilälle. 16. toukokuuta tasavallan presidentti Urho Kekkonen laukaisi työmaan ensimmäisen räjäytyspanoksen. Telakkaa rakentamassa oli parhaimmillaan yli tuhat työmiestä. Rakennusaikataulu oli tiukka; ensimmäisen kölinlaskun oli määrä tapahtua 1976 ja aluksen piti olla luovutusvalmis 1977. Haasteensa asetti myös Wärtsilän ennätyssuuri tilauskanta. Työt levyhallissa aloitettiin jo vuoden 1975 lopulla. Kovista yrityksistä huolimatta Pernon telakan ensimmäinen laiva, japanilaisen varustamon tilaama kaasutankkeri "Gas Rising Sun" (NB 1229) päästiin luovuttamaan vasta 1978. Täyteen tuotantokykyyn päästiin vuonna 1979, mutta laivat hinattiin varusteltaviksi vanhalle telakalle vielä vuoteen 1982 asti.


title: Pernon telakka

text: 1970-luvun lopussa Wärtsilä valmisti Pernossa muun muassa kaasutankkereita, matkustajalaivoja ja rahtilaivoja. 1980-luvun alussa väliaikaisesti hiipunut Neuvostoliiton vienti lähti jälleen käyntiin. Piristynyt idänkauppa viivytti vääjäämättömästi lähestyvää telakkakriisiä 1980-luvun puoliväliin asti. Aasian maat olivat vallanneet suurimman osan markkinoista ja telakkateollisuus oli joutunut tai joutumassa kannattavuuskriisiin kaikissa korkean kustannustason maissa.


title: Pernon telakka

text: Toiminnan tehostamiseksi Wärtsilä ja Valmet yhdistivät telakkansa ja perustivat uuden yhtiön, Wärtsilä Meriteollisuuden vuonna 1986. Lähellä sijainnut Valmetin omistama Pansion telakka suljettiin ja jotkut sen toiminnot siirrettiin Pernoon. Pernon telakan henkilöstömäärä oli tuolloin noin 3500 ja sitä jouduttiin vähentämään rajusti lyhentyneiden tilauskirjojen takia. Töitä saatiin jonkin verran Neuvostoliiton Valmetilta tilaamista laivoista.


title: Pernon telakka

text: Vuoden 1987 alussa uuden telakkayhtiön toimitusjohtaja Pekka Laine alkoi haalia ahkerasti tilauksia. Tehtiin sopimukset Carnival Cruise Linesille (CCL) ja Kloster Cruiselle toimitettavista loistoristeilijöistä. Rederi AB Slite tilasi matkustajalaivan ja antoi option sisaraluksesta. Vielä samana vuonna CCL käytti optionsa ja tilasi kaksi risteilyalusta. Myös Effoalta ja Johnson Linelta saatiin tilaukset.


title: Pernon telakka

text: Yhtäkkiä paisunut tilauskanta yhdessä väärin hinnoiteltujen kauppojen ja useiden muiden syiden kanssa johtivat Wärtsilä Meriteollisuuden konkurssiin 23. lokakuuta 1989. Konkurssipäivänä Pernon telakan tilauskirjassa oli seitsemän alusta, joista kaksi oli varusteluvaiheessa, yksi oli altaassa rakenteilla, kahden rakennustyöt oli osaksi aloitettu ja kaksi oli yhä suunnitteluvaiheessa. Pisimmälle oli edennyt SF-Linen Cinderella, joka luovutettiin kuusi päivää konkurssin jälkeen varustamon maksettua viimeisen erän.


title: Pernon telakka

text: 7. marraskuuta 1989, vain kaksi viikkoa konkurssin jälkeen, perustettiin uusi telakkayhtiö Martin Saarikankaan johdolla. Yrityksen nimeksi tuli Masa-Yards Oy. Toiminta telakalla aloitettiin uudelleen. Perustajaosakkaina olivat Suomen valtio, Suomen Yhdyspankki sekä varustamot, joiden laivoja seisoi keskeneräisinä Meriteollisuuden konkurssipesän hallinnoimilla telakoilla. Telakkayhtiön ensimmäinen tehtävä oli saattaa valmiiksi Meriteollisuuden tilauskannassa olleet alukset. 19. tammikuuta 1990 vesille laskettiin Suomen siihen asti suurin matkustaja-alus, Effoan Silja Serenade. Edellisenä kesänä vesille laskettu Sliten tilaama Kalypso luovutettiin keväällä tilaajalleen. Serenade luovutettiin marraskuussa samana päivänä kun sen sisaralus Silja Symphony laskettiin vesille. Symphony luovutettiin keväällä 1991. CCL:n tilaamat risteilyalukset päätettiin rakentaa Helsingin telakalla.


title: Pernon telakka

text: Sekä Masa-Yardsin perustajina olleet varustamot että valtio pyrkivät myymään osuuksiaan pian yrityksen käynnistämisen jälkeen, ja 1991 Masa-Yardsin suurimmaksi omistajaksi nousi norjalainen Kværner. Yrityksen nimeksi tuli Kværner Masa-Yards.


title: Pernon telakka

text: Pian omistajavaihdoksen jälkeen Pernon telakalle alkoi sadella uusia tilauksia. Merkittävimpiä olivat japanilaisen Yusen Kaisha -varustamon tilaama risteilyalus ja Arabiemiraateista tilatut neljä LNG-säiliöalusta. 1990-luvun lopulla Pernon telakalla rakennettiin ensimmäinen Royal Caribbean Internationalin (RCI) tilaama Voyager-luokan risteilyalus joka poiki neljä jatkotilausta. Valmistuessaan nämä alukset olivat maailman suurimpia. Näitä on seurannut kolme samaan konseptiin pohjautunutta Freedom-luokan alusta sekä kaksi vieläkin suurempaa Oasis-luokan alusta, jotka ovat maailman suurimpia risteilyaluksia tällä hetkellä. Näiden alusten valmistaminen kesti pitkälle Akerin sekä STX Europen omistajakaudelle, joiden aikana rakennettiin myös Color Linelle kaksi maailman suurinta matkustaja-autolauttaa.


title: Pernon telakka

text: Vuonna 2001 Masa-Yardsin emoyhtiö Kværner ajautui toisen norjalaisen yhtiön, Akerin, haltuun. Vuonna 2007 Akerin telakat siirtyivät korealaiselle STX Shipbuildingille. Kun viimeinen Royal Caribbean Internationalin suuri risteilijäalus, M/S Allure of the Seas, luovutettiin uudelle omistajalleen syksyllä 2010, telakka tyhjeni.


title: Pernon telakka

text: Pientä osaa telakan työntekijöistä työllisti vuonna 2011 Turun kaupungin tilaama Myllysillan teräsrunko.


title: Pernon telakka

text: Valtion myöntämällä ympäristötuella telakka sai kaksi tilausta. Toisen vuoden 2010 lopussa, kun Viking Line tilasi telakalta uuden matkustaja-aluksen. Toinen pienempi tilaus varmistui vuoden 2011 alussa, kun turkulainen Oy Gaiamare Ab tilasi telakalta erikoisaluksen . M/S Meren luovutus tapahtui kesäkuussa 2012 . Syyskuussa 2011 telakan tilauskirja paisui edelleen TUI Cruises -yhtiön tilaamasta risteilyaluksesta.


title: Pernon telakka

text: Ministeri Jan Vapaavuoren mukaan Suomen hallituksen kielteinen telakkatukipäätös tammikuussa 2013 ei ratkaissut risteilijätilauksen menoa Ranskaan, vaan päätös oli tehty jo aiemmin. Myös yt-neuvottelujen aloittamisesta oli päätös hänen mukaansa tehty jo aiemmin, syksyllä 2012.


title: Pernon telakka

text: Syyskuussa 2014 STX:n Turun telakan myynti saksalaiselle Meyer Werftille ja Suomen valtiolle varmistui, kun Saksan kilpailuviranomainen hyväksyi kaupan. Turun telakan nimeksi tuli Meyer Turku Oy ja sen toimitusjohtajana aloitti Jan Meyer. STX Finlandin toinen Suomessa sijaitseva telakka, Rauman telakka, ehti lopettaa toimintansa kesällä 2014, ja telakka myytiin Rauman kaupungille ennen STX Finlandin myyntiä Meyer Werftille. Lisäksi STX Finland omisti puolet Hietalahden telakkan omistavasta Arctech Helsinki Shipyardista, joka ei kuulunut Meyer Werftille myytyyn osaan STX Finlandista.


title: Pernon telakka

text: Toukokuussa 2015 Meyer Turku Oy siirtyi kokonaan Meyerin omistukseen, kun Meyer Werft osti Suomen valtion 30 prosentin osuuden telakkayhtiöstä.


title: Pernon telakka

text: Pernon telakkalla on Konecranes Oyj:n 1970-luvulla valmistama Goliath-luokan pukkinosturi, jonka nostokyky on 600 tonnia. Nosturin korkeus on noin 105 metriä. Telakkalle on rakenteilla myös suurempi Konecranesin Goliath-pukkinosturi, jonka nostokyky on 1200 tonnia. Uuden nosturin pystystyöt aloitettiin lokakuussa 2017 ja käytössä nosturin pitäisi olla toukokuussa 2018. Nosturin jalka on noin 100 metrin korkuinen ja painaa 500 tonnia. Nosturin terästyöt tehtiin alihankintana Pernon telakkalla. Uuden nosturin korkeus on noin 120 metriä, ja siten siitä tulee Turun toiseksi korkein rakennelma Pääskyvuoren linkkitornin jälkeen. Kummatkin nosturit kulkevat samoilla kiskoilla ja niitä voidaan käyttää koko matkalla. Uusi nosturi on valmistuessaan Pohjoismaiden suurin pukkinosturi. Uusi pukkinosturi maksoi noin 30 miljoonaa euroa, ja Konecranes tekee myös Turun telakan vanhan pukkinosturin modernisoinin ja kunnossapidon, jolloin investointi nousee yli 35 miljoonaan euroon.


title: Pernon telakka

text: Uuden pukkinosturin tuoma nostokapasiteetti mahdollistaa isompien ja pidemmälle varusteltujen suurlohkojen rakentamisen ja nostamisen, jolloin telakan tuotantoteho nousee. Nosturi on ensimmäinen vaihe Meyer Turun laajasta investointiohjelmasta.


title: Bryan Little

text: Bryan Little (s. 12. marraskuuta 1987 Edmonton, Alberta) on kanadalainen jääkiekkoilija, pelipaikaltaan keskushyökkääjä. Hän edustaa NHL-liigan Winnipeg Jetsiä.


title: Bryan Little

text: Ennen ammattilaisuraansa Little pelasi vuodet 2003–2007 Barrie Coltsin riveissä OHL-junioriliigassa. Kaudella 2003–2004 Little oli joukkueensa paras maalintekijä ja toiseksi paras pistemies sekä OHL:n tulokaspelaajien maalipörssin kärkinimi tehtyään 64:ssä runkosarjaottelussa tehot 34 maalia ja 24 syöttöpistettä. Hänet nimettiin kauden jälkeen OHL:n vuoden tulokkaaksi ja liigan tulokkaiden tähdistökentälliseen. Kaudesta 2004–2005 alkaen hän oli kolmella peräkkäisellä kaudella Coltsin paras pisteidentekijä, 2004–2005 ja 2006–2007 myös joukkueen paras maalintekijä. Eniten pisteitä ja maaleja Little teki kaudella 2005–2006, jolla hän teki 109 tehopistettä, 42 maalia ja 67 syöttöpistettä. Kauden 2006–2007 päätteeksi hänet nimettiin OHL:n toiseen tähdistökentälliseen.


title: Bryan Little

text: Yhteensä Little teki neljän OHL-vuotensa aikana 342 tehopistettä, 113 maalia ja 189 syöttöpistettä, 247:ssä runkosarjaottelussa ja 48 tehopistettä, 22 maalia ja 26 syöttöpistettä, 38:ssa pudotuspeliottelussa.


title: Bryan Little

text: Atlanta Thrashers varasi Littlen NHL:ään numerolla 12 ensimmäisellä kierroksella. Hän pelasi ensimmäiset ammattilaisottelunsa keväällä 2007, jolloin hän edusti Thrashersin farmiseuraa Chicago Wolvesia kahdessa AHL-liigan pudotuspeliottelussa. Hän pelasi ensimmäisen NHL-ottelunsa 5. lokakuuta 2007, jolloin Thrashers kohtasi kotiottelussaan Washington Capitalsin. Little teki joukkueensa ainoan maalin Capitalsin 3–1-voittoon päättyneessä ottelussa ja hänet nimettiin ottelun kakkostähdeksi.


title: Bryan Little

text: Little pelasi kaudella 48 NHL:n runkosarjaottelua, joissa hän keräsi 16 tehopistettä, kuusi maalia ja kymmenen syöttöpistettä. Suuren osan kaudesta hän pelasi myös Chicago Wolvesin riveissä AHL:ssä. Hän edusti Wolvesia 34:ssä AHL:n runkosarjaottelussa, joissa hän teki 25 tehopistettä, yhdeksän maalia ja 16 syöttöpistettä, ja 24:ssä pudotuspeliottelussa, joissa hän teki kahdeksan maalia ja antoi neljä maalisyöttöä. Hän oli kesäkuussa 2008 voittamassa AHL:n mestaruutta, Calder Cupia, kun Chicago Wolves voitti loppuottelusarjassa Wilkes-Barre/Scranton Penguinsin voitoin 4–2.


title: Bryan Little

text: Littlen tilastojen valossa paras kausi Atlanta Thrashersissa oli kausi , jolla hän oli joukkueen toiseksi eniten maaleja ja neljänneksi eniten pisteitä tehnyt pelaaja tehtyään 79:ssä ottelussa 51 tehopistettä, 31 maalia ja 20 syöttöpistettä. Kaudesta alkaen Little pelaa Winnipeg Jetsissä Atlanta Thrashersin muutettua uuden omistajan myötä Winnipegiin, Manitobaan.


title: Bryan Little

text: Little edusti Kanadaa vuoden 2007 jääkiekon nuorten maailmanmestaruuskilpailuissa ja oli voittamassa maalleen kultaa. Hän teki kuudessa ottelussa yhden maalin ja antoi yhden maalisyötön.


title: Lautaro Acosta

text: Lautaro Germán Acosta (s. 14. maaliskuuta 1988 Glew, Argentiina) on argentiinalainen jalkapalloilija. Hän edustaa Argentiinan 1. divisioonassa pelaavaa Boca Juniorsia ja on pelipaikaltaan keskikenttäpelaaja.


title: Lautaro Acosta

text: Acosta nousi Club Atlético Lanúsin junioriakatemiasta edustusjoukkueeseen ja hän teki debyyttinsä ammattilaistasolla vuonna 2006. Hänestä tuli nopeasti yksi tärkeä osa joukkuetta. Acosta oli voittamassa muun joukkueen kanssa vuoden 2007 Aperturaa.


title: Lautaro Acosta

text: 29. toukokuuta 2008 Acosta siirtyi Sevillan riveihin 7 miljoonan euron siirtosummalla. Hänen teki joukkueen kanssa viisivuotisen sopimuksen.


title: Lautaro Acosta

text: Vuonna 2007 Acosta valittiin Argentiinan alle 20-vuotiaiden maajoukkueeseen alle 20-vuotiaiden Etelä-Amerikan-mestaruuskilpailuihin, jotka pidettiin Paraguayssa. Hän oli myös mukana vuoden 2007 alle 20-vuotiaiden MM-kilpailuissa, jotka pidettiin Kanadassa, sekä vuoden 2008 kesäolympialaisten jalkapalloturnauksessa, joista Argentiina voitti kultaa.


Luettelo valtioista taloudellisen vapauden mukaan on luettelo, jossa valtiot on asetettu järjestykseen taloudellisen vapauden mukaan. Se perustuu amerikkalaisen konservatiivisen ajatushautomon Heritage Foundationin ja taloussanomalehti The Wall Street Journalin vuosittaiseen raporttiin valtioiden taloudellisesta vapaudesta. Raportti on ilmestynyt vuosittain vuodesta 1995.


title: Luettelo valtioista taloudellisen vapauden mukaan

text: Valtiot on pisteytetty ottamalla huomioon samalla painolla kymmenen osa-aluetta:


text: Kullakin osa-alueella määritellään kuinka lähellä maa on prosentuaalisesti vapautta. Kokonaispistemäärä on osa-alueiden prosenttilukujen keskiarvo. Maat voidaan sitten asettaa järjestykseen taloudellisen vapauden toteutumisen mukaan.


text: Fraser-instituutti julkaisee kilpailevaa mittaria "Economic freedom of the world".


text: Empiiristen tutkimusten mukaan taloudellisen vapauden indeksi korreloi positiivisesti elintason, talouskasvun, tulojen tasaisuuden, korruption vähyyden ja poliittisen väkivallan vähyyden kanssa.


text: Ympäristön tila, eliniänodote, ihmisoikeustilanne, talouskasvu, keskitulot ja köyhimmän kymmenyksen tulotaso olivat sitä parempia ja korruptio vähäisempää, mitä korkeampi maan taloudellinen vapaus oli (vuonna 2007). Köyhimmän kymmenyksen osuus maan tuloista ei riippunut taloudellisesta vapaudesta.


text: Onnellisuus oli selvästi sitä korkeampi, mitä taloudellisesti vapaampi jokin maa oli (korrelaatio oli vahva).


text: Korkea taloudellinen vapaus estää erittäin tehokkaasti sotia, noin 54 kertaa tehokkaammin kuin demokratia ("Democracy Score" -mittarilla mitattuna).


text: Alla olevassa taulukossa on valtioiden sijoitus taloudellisen vapauden indeksissä vuosina 1995-2015. Maat saa kunkin vuoden mukaiseen järjestykseen painamalla vuosilukua.


title: The Boston Herald

text: The Boston Herald on Bostonissa, Massachusettsissa ilmestyvä sanomalehti. Lehden julkaisu aloitettiin 1846, ja se on eräs vanhimmista Yhdysvalloissa päivittäin ilmestyvistä sanomalehdistä. Lehti on historiansa aikana voittanut neljä Pulitzer-palkintoa, viimeksi vuonna 1954.


title: The Boston Herald

text: Lehden omistajana on vuodesta 1994 ollut Patrick J. Purcell. The Boston Herald on suurin itsenäisessä omistuksessa oleva sanomalehti Uuden Englannin alueella.


title: Aurinkokirjoahven

text: Aurinkokirjoahven ("Neolamprologus leleupi") on yksi afrikkalaisen Tanganjikajärven endeemisistä kirjoahvenlajeista. Laji on myös suosittu akvaariokalana.


title: Aurinkokirjoahven

text: Aurinkokirjoahvenkoiraat voivat kasvaa noin 10 cm:n pituisiksi naaraiden jäädessä hieman tätä lyhyemmiksi. Lajista on olemassa useita värimuotoja: keltainen, oranssi, hopean beige ja ruskehtavan musta. Värimuodot johtuvat kunkin yksilön pigmenteistä. Keltaisilta yksilöiltä puuttuu musta pigmentti täysin.


title: Aurinkokirjoahven

text: Aurinkokirjoahvenet elävät yleensä yksinään. Pariutumista tapahtuu lähinnä kutuaikeissa ja pariutuminen ei yleensä kestä yli kuukautta. Laji kutee yleensä naaraan valitsemaan koloon. Sekä koiras että naaras huolehtii tarkoin poikasistaan.


title: Aurinkokirjoahven

text: Aurinkokirjoahvenet viihtyvät parhaiten vedessä, jonka lämpötila on 24–26 °C sekä pH 7,5–8,0. Luonnossa laji syö pieniä selkärangattomia, kuten vesihyönteisiä. Akvaariossa aurinkokirjoahvenille voi tarjota hyttysten tuokkia ja katkarapuja. Jotta keltainen väri olisi kirkas, tulisi huolehtia siitä, että ravinto on riittävän karotenoidipitoista.


title: Jody Reynolds

text: Ralph Joseph "Jody" Reynolds (3. joulukuuta 1932 Denver, Colorado – 7. marraskuuta 2008 Palm Desert, Kalifornia) oli yhdysvaltalainen laulaja. Hänet muistetaan lähinnä hitistä "Endless Sleep" (1958), joka nousi aikoinaan Billboard Hot 100 -listan viidennelle sijalle. Laulaja kelpuutettiin vuonna 1999 Rockabilly Hall of Fameen.


title: Jody Reynolds

text: Reynolds kuoli 75-vuotiaana maksasyöpään.


title: Natsisymboliikka

text: Saksan kansallissosialistinen työväenpuolue (”natsipuolue”) oli tunnettu symbolien käytöstä. Tärkein symboli oli hakaristi jota käytettiin puolueen pääasiallisena merkkinä. Hakaristilippu oli myös natsi-Saksan valtiolippu.


title: Natsisymboliikka

text: Muita tärkeitä natsisymboleita olivat myös:Natsit käyttivät riimuja symboleinaan. Riimusymbolit ovat myös siirtyneet uusnatsiryhmille ja metallimusiikkiyhtyeille.


title: Natsisymboliikka

text: Natsien kiinnostus riimuja kohtaan juontuu okkulttikirjailija Guido von Listiin, joka 1908 julkaisi kirjan "Das Geheimnis der Runen" (Riimujen salaisuus). Kirjassa esiteltiin 18 riimua, joista useat päätyivät myöhemmin natsien symboliikkaan.


title: Natsisymboliikka

text: Useat natsisymbolit on otettu käyttöön myös uusnatsiryhmissä, myös hakaristiä muistuttavat aurinkopyöräsymbolit. Symbolien tarkoituksena on muistuttaa natsisymboleita olematta kuitenkaan täysin samanlaisia. Uusnatseilla on myös monia omia numerosymboleita, kuten:Useista natsisymboleista on tullut tabuja varsinkin Euroopassa. Vuonna 2005 eräät saksalaiset puolueet halusivat ajaa hakaristin esityskieltoa koko Euroopan unionin alueelle. Eräät saksalaiset poliitikot haluavat että holokaustin kiistämisestä ja natsisymbolien esittämisestä tulisi lainvastaista EU:ssa.


title: Antti Aarnio-Wihuri

text: Antti Ilmari Aarnio-Wihuri (s. 24. helmikuuta 1940 Turku) on suomalainen liikemies ja lääketieteen kunniatohtori. Hän on sukuyhtiönsä, monialayritys Wihurin pääomistaja ja hallituksen puheenjohtaja. Aiemmin Wihuri on toiminut Wihurin toimitusjohtajana. Perheyhtiön johdossa Aarnio-Wihuri on korostanut jatkuvuutta ja yhtiö onkin säilynyt saman perheen omistuksessa jo yli sata vuotta.


title: Antti Aarnio-Wihuri

text: Antti Aarnion vanhemmat olivat tukkukauppias Hjalmar Aarnio ja kauppaneuvos Rakel Wihuri.


title: Antti Aarnio-Wihuri

text: Wihuri omisti 1970-luvulla yksityisen kilpa-autotallin AAW Racing Team. Aarnio-Wihuri harrasti 1960- ja 1970-luvuilla itsekin autourheilua osallistuen niin ralleihin kuin rata-ajoihinkin. Lokakuussa 1968 Wihuri osti Keimolan moottoriradan Curt Lincolnin yhtiöltä, ja Antti Aarnio-Wihurista tuli ratayhtiön isäntä. Wihuri myi radan vuonna 1982 Sanoma Oy:lle.


title: Live in Detroit – 1984

text: Live In Detroit – 1984 on yhdysvaltalaisen Black 'n Blue yhtyeen livealbumi, joka julkaistiin vuonna 2001. Albumi on nauhoitettu vuonna 1984 yhtyeen Black 'n Blue levyn kiertueella Detroitissa.


title: Collected (Black ’n Blue)

text: Collected on Black 'n Blue yhtyeen julkaisema box set kokoelma, joka julkaistin 2005. Albumi sisältää viisi levyä, joista yksi on dvd levy.


title: Rarities (Black ’n Bluen albumi)

text: Rarities on Black ’n Bluen kokoelma-albumi, joka julkaistiin vuonna 2007. Albumi sisältää myös uusia kappaleita.


title: William Toomey

text: William ("Bill") Anthony Toomey (s. 10. tammikuuta 1939 Philadelphia) on entinen yhdysvaltalainen kymmenottelija, olympiavoittaja Mexico Cityssä 1968.


title: William Toomey

text: Toomey oli varakkaasta perheestä, miljonäärin poika. Hän aloitti urheilu-uransa 400 metrin juoksijana ja siirtyi kymmenottelijaksi 1959. Toomey karsiutui niukasti Tokion olympiajoukkueesta ja sairastui sitten hengenvaaralliseen maksatautiin. Toivuttuaan hän teki 1966 maailmanennätyksen pistein 8 234 ja voitti Pan-Amerikan kisat 1967.


title: William Toomey

text: Mexico Cityn olympialaisissa Toomey oli jäädä ilman tulosta seipäässä ylitettyään avauskorkeutensa 360 vasta kolmannella yrityksellä. Lopulta hän selvitti jopa 420 ja voitti kultaa pistein 8 193. Paras yksittäinen tulos oli 400 metrin 45,6.


title: William Toomey

text: Seuraavana vuonna Toomey teki uransa viimeisessä ottelussa ME-pisteet 8 417. Toomeyn suoritusten arvoa nostaa heittolajeja haitannut, lapsena saatu käsivamma.


title: William Toomey

text: Toomey meni naimisiin brittiläisen pituushypyn olympiavoittajan Mary Randin kanssa. Heille syntyi kaksi tytärtä, mutta avioliitto päättyi eroon 22 vuoden jälkeen.


title: Viiden tähden merielämää

text: Viiden tähden merielämää ("The Suite Life on Deck") on Disney Channelin komediasarja, jonka ensimmäinen jakso esitettiin 19. syyskuuta 2008 ja Suomessa 16. tammikuuta 2009. Sarja on spin-off sarjalle "Zackin ja Codyn viiden tähden elämää", josta ovat peräisin sarjan päähenkilöt Zack, Cody, London ja Moseby. Uutena päähenkilönä on Bailey, sekä sivuhahmoina Woody ja neiti Tutweiller. Toisella kaudella uutena päähenkilönä aloitti Marcus.


title: Viiden tähden merielämää

text:
Sarjan tapahtumat sijoittuvat S.S. Tipton -risteilyalukselle, jossa Zack, Cody, London ja Bailey osallistuvat Seven Seas High -koulun opetukseen. Laivalla olemisen lisäksi koulun oppilaat pääsevät tutustumaan erilaisiin paikkoihin ja kulttuureihin laivan vieraillessa satamissa ympäri maailmaa.
Sarjaan perustuvan tv-elokuvan The Suite Life Movie ensi-ilta oli maaliskuussa 2011.


title: Viiden tähden merielämää

text: Sarjan teko päättyi kolmannen kauden jaksoon, jossa oppilaat valmistuvat koulusta ja laivan omistaja, London Tiptonin isä Wilfred Tipton, myy S.S. Tiptonin romutettavaksi.


title: Viiden tähden merielämää

text: Zachary "Zack" Martin ja Codester "Cody" Martin ovat kaksospojat, jotka ovat asuneet Bostonin Tipton-hotellissa äitinsä kanssa. Heidän vanhempansa, hotellilaulaja Carey Martin ja rockyhtyeessä esiintyvä Kurt Martin, ovat eronneet. Careyn hotellihuonetyösuhde-edun lisäksi saama palkka on pieni, silti työntekijäalennuksen avulla hänen on mahdollista kustantaa poikien opiskelu Seven Seas High:ssa.


title: Viiden tähden merielämää

text: Zack on huolettomampi ja tyttöjen kanssa sulavammin käyttäytyvä kaksonen, mutta hän on myös pinnallisempi, laiskempi ja epäsiistimpi. Koulussa hän saa joitain poikkeuksia lukuun ottamatta huonoja arvosanoja. Hän on joskus ilkeä veljelleen kuten sisarusten hänen mukaansa kuuluu toisilleen joskus olla, vaikka pohjimmiltaan hän rakastaa veljeään ja hyväksyy hänet sellaisena kuin hän on. Ajattelemattomuuttaan Zack kuluttaa omansa ja Codyn koko lukukaudeksi tarkoitetut rahakortit tyhjiksi, minkä vuoksi Zack joutuu työskentelemään laivan pirtelöbaarissa ja Cody pyyhepoikana ansaitakseen rahat ruokaan. Zack on Codya 10 minuuttia vanhempi.


title: Viiden tähden merielämää

text: Cody on veljeään älykkäämpi ja viisaampi, eikä unohda muistuttaa veljeään siitä. Hän on kiltti, tunnollinen ja auktoriteetteja kunnioittava, mutta joustaa usein näistä osallistuessaan veljensä juoniin. Koulussa Cody saa vain parhaita arvosanoja ja on Seven Seas High:ssa laatinut jopa tuntisuunnitelman opettajan puolesta. Etevyydessä hän kilpailee jatkuvasti Baileyn kanssa. Cody ja Bailey alkoivat seurustella ensimmäisen kauden lopussa ja välittivät toisistaan hyvin paljon. Heidän ollessa Pariisissa vuosipäivänään, heille tuli riita ja he päättivät erota, mutta viimeisen kauden lopussa he päätyvät takaisin yhteen, koska eivät koskaan lopetaneet rakastamasta toisiansa.


title: Viiden tähden merielämää

text: London on hotelliketju Tiptonin omistajan tytär ja perijä. Aiemmin Bostonin Tipton-hotellissa asunut London on ollut jatkuvasti luvatta pois koulusta, minkä takia hänen isänsä on ilmoittanut hänet Seven Seas High -kouluun. Tällöin London ei voisi, laivalle eristettynä, koulutyön sijasta karata tekemään ostoksia tai lounaalle Pariisiin. Tästä huolimatta hän onnistuu lahjomaan helikopterin ohjaajan viemään hänet Parrot Islandille, jonka kautta S.S. Tipton kiertää hakemassa hänet takaisin laivalle.


title: Viiden tähden merielämää

text: Ihmisenä London ei ole älykäs tai viisas, ja lisäksi hän on myös itsekäs ja itserakas. Ihmiset pitävätkin häntä lähinnä aivottomana perijättärenä, joka omaksi onnekseen on rikas. Ilkeä hän on usein vain ajattelemattomuuttaan, ja omatunnon kolkuttaessa hän yrittää korvata pahat tekonsa. Hahmona London on parodia Paris Hiltonista.


title: Viiden tähden merielämää

text: Bailey on Kansasin osavaltiossa sijaitsevasta Kettlecornin kaupungista kotoisin oleva maalaistyttö. Vaikka hän rakastaakin kotikaupunkiaan, perhettään ja maatilan eläimiä, on Kettlecorn liian pieni Baileylle, joka haluaa nähdä maailmaa. Hän on luonteeltaan iloinen, mukava, eikä omien sanojensa mukaan halua valehdella. Mutta hän ei toisaalta osaa pitää puoliaan varsinkaan huonekaveriaan Londonia vastaan. Londonilla on tapana pilkata Baileytä tämän maalaisuudesta sekä vaatetuksesta myös Jee Minä!Buu sinä! -webcast-lähetyksessään.


title: Viiden tähden merielämää

text: Marcus on entinen lapsitähti ja Grammy-voittaja Lil' Little, jonka levy-yhtiö hylkäsi äänenmurroksen takia ja koska hän kasvoi isoksi. Uransa jälkeen hän alkaa käydä Seven Seas High -koulua. Marcus joutuu jakamaan huoneen yksityishuoneestaan pitävän Zackin kanssa, mistä kumpikaan ei aluksi pidä. Hän ei kerro muille menneisyydestään, koska hän on kyllästynyt ihmisten jatkuviin pyyntöihin eikä ole saanut elää tavallisen nuoren elämää. Muut selvittävät kuitenkin nopeasti, että hän on kuuluisa laulaja. Hän oli hyvin ihastunut Londoniin.


title: Viiden tähden merielämää

text: Moseby on siirtynyt Bostonin Tipton hotellista S.S. Tiptonin hotellipuolen johtajaksi kolme kuukautta ennen Zackin ja Codyn saapumista laivalle. Hotellinjohtajan roolin lisäksi Moseby on yhdessä neiti Tutweillerin kanssa vastuussa koulun oppilaista. Zack ja Cody (Useammin Zack) saavat Mosebyn raivoamaan.


title: Willi Holdorf

text: Willi Holdorf (s. 17. helmikuuta 1940 Blomesche Wildnis, lähellä Glückstadtia) on entinen saksalainen kymmenottelija, olympiavoittaja Tokiossa 1964.


title: Willi Holdorf

text: Holdorf on 182 cm pitkä ja painoi 90 kg. Hänen suurin valttinsa oli nopeus; talvella 1965 hän sivusi hallissa 60 jaardin Euroopan ennätystä ajalla 6,0.


title: Willi Holdorf

text: Holdorfin ensimmäinen huippusuoritus oli viides sija EM-Belgradissa 1962. Tokiossa hän kamppaili voitosta tasaväkisesti Neuvostoliittoa edustaneen virolaisen Rein Aunin kanssa tehden ottelusarjassa kolme omaa ennätystään. Päätöslajissa 1 500 metrillä Holdorf repi itsensä tajuttomaksi ja virkosi vasta neljä minuuttia maaliintulon jälkeen. Tämä jäi hänen ainoaksi suursaavutuksekseen, myöhemmin Holdorf ryhtyi jalkapallovalmentajaksi.


title: Hell Yeah! (Black ’n Bluen albumi)

text: Hell Yeah! on yhdysvaltalaisen heavy metal-yhtye Black 'n Bluen studioalbumi vuodelta 2011.


title: Hell Yeah! (Black ’n Bluen albumi)

text:
Vaikka Black 'n Blue on tehnyt satunnaisia paluuesiintymisiä ja kiertueita alkuperäiskokoonpanollaan yhtyeen hajottua vuonna 1989, on "Hell Yeah!" yhtyeen ensimmäinen kokonaan uutta materiaalia sisältävä albumi sitten vuoden 1988 "In Heatin". "In Heat"-albumista poiketen "Hell Yeah!"-albumilla ei soita yhtyeen alkuperäinen kokoonpano: Kissiin vuonna 2002 liittynyt alkuperäiskitaristi ja perustajajäsen Tommy Thayer ei soita albumilla, vaan hänen tilalleen vuonna 2003 hankittu Shawn Sonnenschtein vastaa albumin kitaransoitosta yhdessä myös albumin tuottaneen Jeff Warnerin kanssa.
Yhtye aloitti albumin nauhoittamisen jo vuonna 2003 paluunsa myötä, mutta hiljaiseloa pitkään viettäneen yhtyeen oli vaikeuksia löytää levy-yhtiö, joka julkaisisi albumin. Albumin julkaisua kaavailtiin jo saman vuoden syksylle, mutta se myöhästyi lopulta kyseisten ongelmien vuoksi. Solmittuaan levytyssopimuksen vuonna 2011 Frontiers Recordsin kanssa albumi näki päivänvalon, ja se julkaistiin Japanissa 20. huhtikuuta, Euroopassa 10. toukokuuta ja Pohjois-Amerikassa 17. toukokuuta, ja se sai osakseen positiivisia arvosteluja.


title: Hell Yeah! (Black ’n Bluen albumi)

text: Kaikki kappaleet on kirjoittanut Jaime St. James.


title: Pierre Deligne

text: Pierre Deligne (s. 3. lokakuuta 1944 Bryssel) on belgialainen matemaatikko. Hänet tunnetaan Weilin lauseen todistuksesta. Hän on väitellyt sekä Brysselin yliopistossa että Pariisin eteläisessä yliopistossa. Deligne on saanut useita tunnustuksia, kuten Fieldsin mitalin vuonna 1978. Hän on monien yliopistojen kunniatohtori, ja Ranskan akatemian jäsen vuodesta 1978. Deligne sai varakreivin arvonimen 2006.


title: Vuokralautakunta

text: Vuokralautakunta on Suomessa 1909–1934 käytössä ollut kunnallinen elin, jollainen tuli olla melkein jokaisessa kunnassa. Lautakunnan tehtävänä oli vuokranantajan ja vuokralaisen välisten riitojen käsittely ja sovittelu torpan, lampuotitilan ja mäkitupa-alueen vuokrauksessa. Lisäksi lautakunta valvoi vuokralaisen etuja vuokrasopimusta tehtäessä ja rekisteröitäessä. Kunnissa, joissa oli vähäinen määrä vuokranantajia ja vuokralaisia, lautakunnan tehtävät saattoi hoitaa kunnallislautakunta. Jos kunnassa tarvittiin useampia vuokralautakuntia, saattoi kuntakokous päättää niiden perustamisesta. Vuonna 1934 vuokralautakuntien tehtävät siirrettiin asutuslautakunnille.


title: Vuokralautakunta

text: Tuomioistuin ei ottanut vuokrasuhdetta koskevaa riitaa käsiteltäväkseen, ellei asiaa sitä ennen ollut soviteltu vuokralautakunnassa. Lautakunnan päätökseen saattoi hakea muutosta paikkakunnan oikeudesta 60 päivän kuluessa päätöksestä.


title: Vuokralautakunta

text: Vuokralautakunnassa tuli olla puheenjohtaja ja kuntakokouksen päätöksen mukaan kaksi tai neljä varsinaista jäsentä. Lisäksi valittiin varapuheenjohtaja ja kaksi tai neljä varajäsentä, jotka esteellisyystapauksissa astuivat puheenjohtajan ja varsinaisen jäsenen sijaan. Puheenjohtajat ja jäsenet valittiin kolmeksi vuodeksi kerrallaan. Vuokranantajat ja vuokralaiset valitsivat kummatkin puolet jäsenistä ja varajäsenistä. Lautakuntaan valitut jäsenet valitsivat ulkopuolisen puheenjohtajan ja varapuheenjohtajan. Äänten mennessä tasan suoritti valinnan kihlakunnanoikeus.


title: Vuokralautakunta

text: Vuokralautakunta kokoontui puheenjohtajan kutsusta ja se oli päätösvaltainen, kun paikalla oli puheenjohtaja ja vähintään kaksi jäsentä. Lautakunnan suorittaessa katselmuksia tuli paikalla olla puheenjohtajan lisäksi vain kaksi jäsentä. Puheenjohtajan palkkion suuruuden päätti aluksi senaatti myöhemmin valtioneuvosto, ja se maksettiin valtion varoista. Katselmuspalkkiot jaettiin vuokranantajien ja vuokralaisten maksettavaksi.


title: Hermann von Ihering

text: Hermann von Ihering (9. lokakuuta 1850 Kiel – 24. helmikuuta 1930 Gießen) oli saksalainen lääkäri, eläintieteilijä ja paleontologi.


title: Hermann von Ihering

text: Hermann von Ihering oli lakimies Rudolf von Jheringin vanhin poika. Perhe muutti Wieniin 1868 ja Hermann aloitti täällä lääketieteen opinnot. Vuoden 1870 sodassa hän toimi apulaislääkärinä Darmstadtin sairaalassa.


title: Hermann von Ihering

text: Von Ihering opiskeli lääketiedettä Gießenissä, Leipzigissa, Berliinissä ja Göttingenissä, ja hänet promovoitiin lääketieteen tohtoriksi Göttingenissä 1873. Sen jälkeen hän opiskeli eläintiedettä ja geologiaa ja valmistui tohtoriksi 1876. Opiskeluaikana hän toimi assistenttina Göttingenin eläintieteellisessä instituutissa. Valmistumisensa jälkeen 1876 hän toimi eläintieteen yksityisdosenttina Erlangenissa ja vuodesta 1878 Leipzigissa.


title: Hermann von Ihering

text: Hermann von Ihering muutti Brasiliaan 1880 ja asui siellä 30 vuotta. Alkuun hän asui saksalaisessa yhteisössä Taquarassa Rio Grande do Sulin provinssissa. Täällä hän keräsi lintuja British Museumille ja ornitologi Hans von Berlepschille sekä linnunmunia ornitologi Adolph Nehrkornille ja hämähäkkejä eläintieteilijä Alexander Keyserlingille. Hän työskenteli myös vuoden verran lääkärinä.


title: Hermann von Ihering

text: 1883 von Ihering aloitti työskentelyn Rio de Janeiron kansallismuseossa. 1887 hän muutti São Pauloon valtionmuseo Museu Paulistaan, jonka johtajana hän toimi vuodesta 1893 vuoteen 1916.


title: Hermann von Ihering

text: Vuonna 1920 von Ihering muutti takaisin Saksaan. 1921 hän avioitui pikkuserkkunsa Metan kanssa, joka kuoli 1928. Myöhemmin hänestä tuli Göttingenin yliopiston paleontologian kunniaprofessori.


title: Hermann von Ihering

text: Von Ihering kirjoitti noin 310 tieteellistä kirjoitusta, joista noin 20 käsitteli lintuja. Hän nimesi ja kuvaili joitakin uusia lintulajeja, muun muassa pikkupyrstösirkun ("Emberizoides ypiranganus ") ja saopaulonnapsijan ("Phylloscartes paulista"). Edellä mainitut nimeämiset olivat kirjassa "Catálogos da Fauna Brasileira", jonka hän julkaisi yhdessä poikansa Rudolpho von Iheringin kanssa 1907. Von Iheringin kunniaksi on nimetty tuhkamuuranen ("Myrmotherula iheringi") ja suomukurkkumuura ("Formicivora iheringi").


title: Suomen linnusto

text: Suomen linnusto käsittää Suomessa tavatut lintulajit, joista jotkin kierto- ja paikkalinnut viettävät koko elämänsä Suomessa. Osa on muuttolintuja ja osa satunnaisia harhailijoita, jotka on tavattu joitakin kertoja Suomessa.


title: Suomen linnusto

text: Suomessa on tavattu 477 luonnonvaraista lintulajia vuoden 2017 alkuun mennessä. Säännöllisesti pesiviä lajeja oli vuonna 2008 noin 240.


title: Suomen linnusto

text: Lintujen kanta vaihtelee vuodesta toiseen. Kymmenen runsainta pesimälintua olivat vuonna 2004:


title: Suomen linnusto

text: Talvensa Suomessa viettävistä linnuista runsaimpia olivat vuoden 2004 arvion mukaan (lukumäärä yksilöinä, ei pareina):


title: Jemma McKenzie-Brown

text: Jemma McKenzie-Brown (s. 1994 Beverley, Englanti) on englantilainen näyttelijä, joka tunnetaan parhaiten Tiara Goldin roolista elokuvassa "".


title: Jemma McKenzie-Brown

text: McKenzie-Brown tuli tunnetuksi roolistaan televisiosarjassa "The Amazing Mrs Pritchard" ja High School Musical 3- senior year Hän näyttelee elokuvassa "High School Musical 4", jonka ensi-ilta on toukokuussa 2010.


title: Red Laken koulusurma

text: Red Laken koulusurma oli intiaanireservaattialueella Minnesotan Red Lakessa 21. maaliskuuta 2005 tapahtunut joukkomurha. 16-vuotias Jeffrey Weise ampui Red Lake High Schoolissa viisi koululaista, opettajan, turvamiehen ja lopulta itsensä. Ennen lähtöään kouluun hän oli jo surmannut isoisänsä, poliisi Daryl Lussierin, ja tämän avopuolison. Kouluammuskelu aiheutti myös useita haavoittumisia.


title: Red Laken koulusurma

text: Weise oli ennen iskuaan jo esittänyt kouluammuskeluun viitanneen vihjaisun. Opiskelutoverin mukaan hän puhui jatkuvasti kuolemasta. Hän oli viettänyt internetissä aikaansa uusnatsipiireissä. Hänen isänsä oli tehnyt itsemurhan neljä vuotta ennen iskua, ja äiti asui hoitokodissa kärsittyään aivovaurioita auto-onnettomuudessa.


title: Tool-assisted speedrun

text: Tool-Assisted Speedrun (Yleisemmin TAS, "työkaluavusteinen speedrun") on videopelin läpäisytapa, jossa peli pelataan mahdollisimman nopeasti läpi, käyttäen emulaattoreiden "työkaluja" apunaan. Tällaisia työkaluja ovat esimerkiksi Slowdown (peli pyörii hitaammin, vaikuttaen reaktionopeuteen, "hidastus"), Frame Advance (pelataan framet yksitellen) ja Re-record (useimmiten myös Savestate/rerecord ilman väliviivaa, käytetään tallennuksia missä vaiheessa peliä tahansa, täysin riippumaton pelin omista tallennuspaikoista).


title: Tool-assisted speedrun

text: Toinen speedrun-luokka on "unassisted" speedrun. Näissä peli pelataan läpi oikealla konsolilla, taikka emulaattorilla, jolloin ei käytetä työkaluja. Työkaluavusteiset speedrunit ovat luonnollisesti nopeampia kuin tavalliset, tosin niitä tehdään yleensä vain näyttääkseen pelin todellinen raja; hyväksikäyttäen bugeja ja kaikkea mahdollista, joka antaa mahdollisuuden pelata pelin aina vaan nopeammin. Tosin TASeja tehdään myös viihteen vuoksi. Esimerkiksi Tony Hawk’s Pro Skater 3 -pelin normaali speedrun määrittää pelin pelaamisen läpi mahdollisimman nopeasti, toisin kuin taas TAS, joka kertoo videossaan pelaavansa pelin läpi, ja tehden samalla kauheat pisteet ja temput. Toinen esimerkki, Super Mario 64, jonka molemmat speedrun-muodot käsittävät pelin pelattavan kaikkein nopeimmin miten mahdollista.


title: Tool-assisted speedrun

text: Tool-Assisted Speedrunneja tehdään niille suunnitelluilla/muokatuilla emulaattoreilla. TASVideos.org-sivulta löytyy monille konsoleille tarkoitettuja emulaattoreita, joihin on lisätty juuri edellä mainitut "työkalut" muokkaamalla lähdekoodia.


title: Kamov Ka-27

text: Kamov Ka-27 on Neuvostoliiton laivastolle kehitetty sukellusveneentorjuntaan tarkoitettu helikopteri.


title: Kamov Ka-27

text: Helikopterin kehitystyö aloitettiin 1970 korvaamaan edeltäjäänsä Kamov Ka-25:ia. Kopterien ulkonäkö on samanlainen, mikä johtuu tarpeesta mahduttaa kopteri samaan hangaaritilaan laivoilla kuin edeltäjänsä. Prototyyppi lensi joulukuussa 1974 ja otettiin käyttöön 1982.


title: Kamov Ka-27

text: Kopterin muunnoksia ovat Ka-29 joukkojen kuljetukseen, vientiversio Ka-28 ja siviiliversio Ka-32.


title: Kamov Ka-27

text: Laivastokäytössä varustuksena ovat mereen pudotettavat kuuntelulaitteet ja aseistuksena yksi kevyt torpedo.


title: Radar

text: "Radar" on poplaulaja Britney Spearsin kappale. Se sisältyy kahdelle Spearsin albumille, sekä "Blackoutille" että "Circukselle". Singlenä kappale julkaistiin vasta "Circus"-levyn neljäntenä singlenä 23. kesäkuuta 2009 Britanniassa.


title: Radar

text: "Radar" julkaistiin harvoissa maissa promosinglenä, mutta ei lainkaan kaupallisena maailmanlaajuisesti. Kappale ylsi top-kymmeneen muun muassa Ruotsissa ja Yhdysvaltojen Billboard Hot 100 -listan sijalle 88. Kappaletta soitettiin radiossa myös Suomessa.


title: Radar

text: "Radar" on myös Spearsin albumilla "Circus" bonuskappaleena.


title: Radar

text:
7. toukokuuta 2009 Spearsin virallisella kotisivulla ilmoitettiin "Radarin" olevan neljäs single "Circus"-levyltä. Single julkaistiin Briteissä radiosoittoon 23. kesäkuuta ja myöhemmin digitaalisena latauksena.
Musiikkivideo kuvattiin Bacara Resort & Spa:lla Santa Barbaran, California pohjoispuolella. Videon kuvasi Dave Meyers, joka on aiemmin kuvannut Spearsin videot "Lucky", "Boys", ja "Outrageous". Virallinen musiikkivideo julkaistiin Spearsin Vimeo-sivuilla 2. heinäkuuta 2009. Video vuosi nettiin jo aikaisemmin ennen virallista julkaisua.


title: Radar

text: Videossa Spears ihastuu tuntemattomaan hevospoolon pelaajaan, vaikka hänellä videon alussa näytetään olevan jo ennestään poikaystävä. Spearsin asuihin videon aikana kuuluvat muun muassa poolo-buutsit sekä iso lierihattu. Video loppuu kuvaan, jossa Spears ja tuntematon mies kävelevät käsi kädessä auringonlaskuun.


title: Boys

text: Boys on Britney Spearsin single vuodelta 2002. Se on julkaistu hänen albumillaan "Britney". Se sisältyi myös "Austin Powers ja kultamuna" -elokuvaan sekä sen soundtrackille.


title: Boys

text: Suomen virallisella singlelistalla kappaleen paras sijoitus oli 19:s.


title: Suomen linnut – Tunnistusopas

text: Suomen linnut – Tunnistusopas on ornitologi Lasse J. Laineen käsikirja lintuharrastajille. Kirja ilmestyi vuonna 2015, ja sen on kustantanut Otava.


title: Suomen linnut – Tunnistusopas

text: Teoksessa esitellään kattavasti kaikki Suomessa pesivät lintulajit ja säännölliset läpimuuttajat. Lisäksi esitellään harvinaisempia läpimuuttajia, harhailijoita ja harvinaisuuksia, kaiken kaikkiaan 345 lajia. Linkin kautta pääsee kustantajan sivulle kuuntelemaan 231 linnun ääniä. Ennen lajikuvauksia kirjassa on yleisiä vinkkejä tunnistamisen avuksi sekä luvut lintujen rakenteesta, käyttäytymisestä ja liikkumisesta sekä äänistä tunnistamisesta. Lopussa on hakemisto, jossa on suomen-, englannin- ja ruotsinkieliset nimet ja tieteelliset nimet.


title: Suomen linnut – Tunnistusopas

text: Teoksen tiedot pohjautuvat Laineen tekemään, 1990-luvulla ilmestyneeseen Suomen kaikkien aikojen myydyimpään lintukirjaan "Suomalainen lintuopas", mutta lajeja on 75 enemmän.


title: Suomen linnut – Tunnistusopas

text: Kymmeniä luontokirjoja kirjoittanut Lasse J. Laine on koulutukseltaan biologi ja on harrastanut lintuja 15-vuotiaasta.


title: Suomen linnut – Tunnistusopas

text: Jouni Tikkanen kirjoitti arviossaan Suomen Luonto -lehdessä, että teos noudattaa perinteistä tunnistusoppaan linjaa ja on tiedoiltaan ajan tasalla. Jan Södersved kiittää Linnut-lehdessä kirjaa hienoista kuvista ja modernista taitosta, mutta myös siitä, että siinä on suomalaisista oppaista kattavin lajisto. Tosin Södersved huomauttaa, että amerikantavi on jäänyt vahingossa pois yli 20 kertaa havaituista läpimuuttajista: se on tavattu Suomessa 120 kertaa.


title: Juovakorallimonni

text:
Juovakorallimonni ("Plotosus lineatus") on tropiikin ja subtropiikin merissä ja murtovesissä viihtyvä kala.
Juovakorallimonni kasvaa 35 cm pitkäksi. Sen värityksenä ovat ohuet, valkoiset tai vaaleankeltaiset pitkittäisjuovat hyvin tummanruskealla pohjalla. Vaaleahkot viikset erottuvat hyvin. Aivan nuoret yksilöt ovat mustia, ja kalan kasvaessa suureksi juovat hiukan himmenevät.


title: Juovakorallimonni

text: Juovakorallimonneja tavataan Indopasifisella merialueella Etelä-Japanista Australiaan ja Afrikan rannikolle ulottuvalla alueella, myös Punaisellamerellä. Aikuiset yksilöt saattavat ajoittain käydä makeavetisissä joissa tai ainakin jokisuiden murtovesissä. Yleensä juovakorallimonnit pysyttelevät koralliriuttojen lähellä, ja tonkivat syötävää pohjahiekasta.


title: Juovakorallimonni

text: Nuoret juovakorallimonnit muodostavat noin sadan yksilön parvia, jotka suojautuvat painautumalla tiiviiksi palloksi toisiaan vasten. Aikuisenakin kalat ruokailevat yhdessä. Ne kutevat kesällä matalaan veteen kivikkopohjalle pesään, joka koiras rakentaa.


title: Juovakorallimonni

text: Juovakorallimonneja voi pitää meri- tai murtovesiakvaariossa, mutta niitä pitää olla ainakin viiden yksilön parvi. Kalan selkäruodon piikkien pistosta voi saada tuskallisen myrkytyksen.


title: Projekti 651

text: Projekti 651 () oli Neuvostoliiton 1950-luvun dieselkäyttöisten ohjussukellusveneiden (SSG) sarja. Se oli Neuvostoliiton ensimmäinen varta vasten ohjusveneeksi rakennettu sukellusvene ja kantoi neljää ydinkärkistä risteilyohjusta. Veneitä rakennettiin 16 vuosina 1962–1968.


title: Projekti 651

text: Ohjuksia oli jo koitettu sijoittaa projekti 613:n sukellusveneisiin ja sen jatkokehitelmiin, aluksi säiliöihin rungon päälle. Projekti 651:ssa ohjukset on sijoitettu runkoon tornin etu- ja takapuolelle vierekkäin, josta ne nousevat laukaisua varten noin 25 asteen kulmaan. Ohjusten laukaisu onnistuu vain pinnalta noin 4,5 minuutissa sukellusveneen liikkuessa korkeintaan 4 solmua. Ohjusten lisäksi veneessä on kymmenen torpedoputkea.


title: Projekti 651

text:
Ohjuksena oli aluksi P-5 (SS-N-3c Shaddock). Tarkoituksena oli uhata Yhdysvaltain itärannikkoa ydinkärkiohjuksin.
Projekti 651:tta seurasi on ydinkäyttöinen projekti 675, johon mahtui kahdeksan ohjusta.
Myöhemmin ballistiset ohjukset jättivät tällaiset veneet vanhentuneiksi ja ne varustettiin P-6 (SS-N-3a Shaddock) -ohjuksin ja myöhemmin P-500 Bazalt (SS-N-12 Sandbox) -ohjuksin, tarkoituksena hyökätä Yhdysvaltain lentotukialuksia vastaan.


title: Projekti 651

text: Yksi veneistä, eri lähteissä K-77 tai K-81, myytiin 1994 Jari Komulaiselle kelluvaksi ravintolaksi. Sitä yritettiin myydä eBayssa ja käytettiin myös elokuvan K-19: The Widowmaker kuvauksissa. Vene upposi Providencessa Providencejokeen huhtikuussa 2004 ollessaan Saratoga-museon kokoelmissa.


title: Projekti 651

text: Juliett-luokan vene U-461 on ollut museoituna Peenemündessa vuodesta 1998 alkaen.


title: Everytime

text: "Everytime" on yhdysvaltalaisen poplaulajan Britney Spearsin kappale hänen neljänneltä studioalbumiltaan "In the Zone" (2003). Se julkaistiin 17. toukokuuta 2004 albumin kolmantena singlenä. Kun Spears päätti suhteensa Justin Timberlaken kanssa hän ystävystyi taustalaulajaansa Annette Artaniin. Spears sävelsi kappaleen melodian pianollaan ja kirjoitti kappaleen yhdessä Artanin kanssa Italiassa. Kappaleen on huhuttu olevan Spearsin vastaus Timberlaken kappaleeseen "Cry Me a River", mutta Spears ei ole myöntänyt eikä kieltänyt huhuja.


title: Everytime

text: "Everytime" nousi musiikkilistoilla useimmissa maissa top 5:een ja nousi listaykköseksi Australiassa, Unkarissa, Irlannissa ja Isossa-Britanniassa. Spears on esittänyt kappaleen useissa live esiintymisissä sekä kahdella kiertueellaan: pianon kanssa The Onyx Hotel Tourilla (2004) ja istuen suuressa sateenvarjossa The Circus Starring Britney Spears -kiertueella (2009). Kappaletta on coveroinut muun muassa Glen Hansard sekä Jackie Evancho.


title: Everytime

text: Kappaleen musiikkivideossa toimittajat ja paparazzit seuraavat poikaystävän ja henkivartijoiden suojelemaa Spearsia. Hotellihuoneeseen päästyään Spears riitelee poikaystävänsä kanssa. Spears päättää mennä kylpyyn, jossa huomaa päässään olevan avohaava, jonka seurauksena hän pyörtyy veteen. Tästä hiukan myöhemmin poikaystävä tulee kylpyhuoneeseen ja huomaa Spearsin olevan pyörtyneenä veteen. Spears kiidätetään ambulanssilla sairaalaan valokuvaajien ympäröimänä. Videossa ei suoraan näytetä kuinka hänelle käy, mutta annetaan kuitenkin ymmärtää Spearsin menehtyneen. Videon lopussa Spears herää kylvystä hymyillen.


title: Assemblies of God

text: World Assemblies of God Fellowship eli Assemblies of God on vuonna 1914 Arkansasissa perustettu kansainvälinen helluntailainen kirkkokunta. Yhdysvalloissa siihen kuuluu vajaat kolme miljoonaa henkeä (2007), kansainvälisesti noin 60 miljoonaa (2007). Helluntailiikkeen eri oppisuuntauksista Assemblies of God on merkittävin.


title: Assemblies of God

text: Aktiivista lähetystyötä tekevä Assemblies of God -kirkko on levinnyt laajasti eri puolille maailmaa.


title: Assemblies of God

text: Assemblies of God -kirkon opinkohdat esitellään sen kuudentoista perustavanlaatuisen totuuden luettelossa. Kirkon erottavat (muista) konservatiivisista protestanttisista suuntauksista selkeimmin kohdat 8 ja 12. Ne liittyvät kielilläpuhumiseen ja parantamiseen, joiden merkitystä liikkeessä korostetaan.


title: Kimmo Eronen

text: Kimmo Eronen (s. 7. syyskuuta 1971 Turku) on suomalainen entinen jääkiekkopuolustaja. Hän pelasi urallaan SM-liigassa yhteensä 398 runkosarjaottelua tehopistein 11+39=50 ja keräten 120 jäähyminuuttia sekä 56 playoff-ottelua tehopistein 4+4=8 ja keräten neljä jäähyminuuttia. Eronen pelasi urallaan myös Tanskassa, Ruotsissa ja Italiassa. Hän voitti kaikissa pelaamissaan maissa mestaruuden tai cupin. Pelipaikkaansa nähden varsin pienikokoinen Eronen oli puolustava puolustaja, jonka vahvuuksiin kuului rauhallisuus ja työteliäisyys. Tällä hetkellä hän toimii Turun Palloseuran B-nuorten apuvalmentajana.


title: Kimmo Eronen

text: Eronen oli Turun Palloseuran kasvatti. Hän siirtyi heti junioriuransa päätyttyä I-divisioonajoukkue Kiekko-67:ään kaudeksi 1992–1993. Eronen pelasi siellä neljä kautta, joista viimeisimmällä 1995–1996 hän teki myös hieman varttuneemmalla iällä 25-vuotiaana SM-liigadebyyttinsä Tampereen Ilveksessä, jossa hän pelasi kolme ottelua. Eronen siirtyi kaudeksi 1996–1997 Tanskan pääsarjajoukkue Herning IK:hon. Hän sijoittui tehoilla 9+34=43 liigan puolustajien pistepörssissä viidenneksi. Eronen voitti kauden päätteeksi Tanskan-mestaruuden ja hänet valittiin tähdistökentälliseen.


title: Kimmo Eronen

text: Kaudeksi 1997–1998 Eronen siirtyi I-divisioonajoukkue Kokkolan Hermekseen, jossa hän teki 11 ottelussa pelipaikkaansa nähden hienosti 14 tehopistettä, jonka jälkeen Eronen palasi kasvattajaseuraansa Turun Palloseuraan. Hän teki TPS:ssä 28 runkosarja- ja neljässä playoff-ottelussa kaksi syöttöpistettä. Eronen pelasi kauden aikana myös lainalla . Ensimmäisellä kokonaisella liigakaudellaan 1998–1999 hän teki Rauman Lukossa ja TPS:ssä yhteensä 54 runkosarjaottelussa tehot 2+7=9 ja kymmenessä playoff-ottelussa yhden maalin. Eronen voitti TPS:ssä kauden päätteeksi Suomenmestaruuden, kuten myös kahdella seuraavalla kaudella.


title: Kimmo Eronen

text: Kaudeksi 2002–2003 Eronen oli omien sanojensa mukaan jo siirtymässä Rauman Lukkoon, mutta hänen siirtonsa kariutui lopulta viime metreillä, kunnes Eronen siirtyi Ruotsiin Elitserien-joukkue Frölunda HC:hen. Eronen voitti joukkueen sisäisen tehotilaston lukemalla +26 ja hän voitti kauden päätteeksi Ruotsin-mestaruuden. Kahden Frölundassa vietetyn vuoden jälkeen Eronen palasi kaudeksi 2004–2005 kaksivuotisella sopimuksella TPS:ään. Hänen esityksensä jäivät kuitenkin molempina sopimuskausina tehojenkin valossa varsin vaisuiksi.


title: Kimmo Eronen

text: Eronen jatkoi kaudella 2006–2007 uraansa Italian Serie A:n nousijajoukkue SG Pontebbassa. Hän oli joukkueen tehokkain puolustaja tehoilla 6+16=22, joilla Eronen jakoi liigan puolustajien pistepörssin kymmenennen sijan HC Fassan Greg Kuznikin kanssa. Kaudella 2007–2008 hän voitti Pontebbassa Italian Cupin. Kauden 2008–2009 Eronen aloitti lokakuussa 2008 kuuden ottelun mittaisella ja liigapykälän sisältäneellä sopimuksella Mestis-joukkue TuTossa, josta hän siirtyi jo kahden ottelun jälkeen kymmenen ottelun mittaiselle try-outille Jokereihin. Eronen sai joukkueesta ison roolin ja jatkosopimuksen. Hän teki vain kolme tehopistettä, mutta hoiti hitaahkosta liikkeestään huolimatta roolinsa kohtalaisen hyvällä sijoittumisellaan.


title: Kimmo Eronen

text: Lokakuussa 2009 Eronen palasi taas kymmenen ottelun mittaisella sopimuksella TuToon, jonka kanssa hän jatkoi 12 ottelun jälkeen sopimusta joulutaukoon asti. Eronen pelasi marraskuussa myös yhden ja viimeiseksi jääneen SM-liigaottelunsa lainalla TPS:ssä. Vuodenvaihteessa hän siirtyi loppukaudeksi KooKoohon, jota valmensi Eroselle edelliseltä kaudelta Jokereiden apuvalmentajana tuttu Ismo Lehkonen. Eronen kuului loppukaudella joukkueen puolustajien parhaimmistoon. Hän ratkaisi KooKoolle Mestis-pronssia tehtyään joukkueelle 20. maaliskuuta 2010 4–2-voittoon päättyneen pronssiottelun voittomaalin Lempäälän Kisaa vastaan. Eronen lopetti tähän pelaajauransa.


title: Kimmo Eronen

text: Eronen palasi kaukaloihin vielä 29. tammikuuta 2011 vahvistamaan II-divisioonajoukkue Kuusamon Pallo-Karhuja otteluun Ylivieskan Jääkarhuja vastaan. Ottelussa PaKaa vahvisti myös muita entisiä TPS-pelaajia; Kai Nurminen, Marko Kiprusoff, Niko Mikkola ja Mikko Eloranta. Eronen sai ottelussa yhden syöttöpisteen. Kaudesta 2013–2014 hän on toiminut TPS:n B-nuorten apuvalmentajana.


title: Kimmo Eronen

text: Erosen poika Elmeri pelaa TPS:n SM-liigajoukkueessa.


title: Suomi yleisurheilun Euroopan-mestaruuskilpailuissa

text: Suomi on osallistunut yleisurheilun ulkoratojen täyden ohjelman Euroopan-mestaruuskilpailuihin ensimmäisistä, vuoden 1934 kisoista alkaen. Myös erillisinä järjestetyissä ensimmäisissä naisten EM-kilpailuissa vuonna 1938 oli mukana yksi suomalaisedustaja. Kolmissa ensimmäisissä kisoissa vuosina 1934–1946 Suomi oli kisojen menestyneimpiä maita mutta 1990-luvulta lähtien se on saavuttanut yksittäisissä kisoissa 1–3 mitalia, lukuun ottamatta vuoden 2018 mitalittomia kisoja, ja sijoittunut mitalitilastossa yhdeksännen ja kuudennentoista sijan väliin sekä pohjanoteerauksina jaetulle 24. sijalle vuonna 2010, jaetulle 26. sijalle kotikisoissa vuonna 2012 ja jaetulle 27. sijalle 2016. EM-kilpailujen kaikkien aikojen mitalitilastossa maa on yhdeksäntenä kerättyään 101 mitalia, joista 33 on kultaisia. Ilman mitaleja Suomi on jäänyt vain Budapestissä 1966 ja Berliinissä 2018. EM-kilpailujen isäntämaana se on toiminut kolmesti: Helsinki oli kisakaupunkina vuosina 1971, 1994 ja 2012.


text: Yleisurheilun kaikkien aikojen ensimmäinen Euroopan-mestari oli Suomea edustanut korkeushyppääjä Kalevi Kotkas. Suomalaisurheilijoista Euroopan-mestaruuden on voittanut 25 mies- ja neljä naisurheilijaa. Maan ainoat kaksinkertaiset Euroopan-mestarit ovat 1930-luvulta kestävyysjuoksija Ilmari Salminen ja keihäänheittäjä Matti Järvinen, 1950-luvulta seiväshyppääjä Eeles Landström sekä vuoden 1971 kotikisoissa kaksi kultamitalia voittanut kestävyysjuoksija Juha Väätäinen.


title: Torkkila

text: Torkkila on kylä entisen Angelniemen kunnan alueella Etelä-Halikossa. Kylä sijaitsee Pöyläntien varrella edelleen vanhan kylämäen päällä. Torkkilaa ympäröivät Pöylä, Antola, Kanamäki ja Sauvon kunta.


title: Torkkila

text: Torkkilan kyläalueen maasto koostuu metsäisistä mäistä, joita tasaiset peltoalueet ympäröivät. Kylässä on edelleen jäljellä lakkautettu vanha Angelniemen VPK:n palotalli.


title: Torkkila

text: Torkkila kuuluu Halikon alueen myöhäisempään kyläkantaan. Naantalin luostari omisti useita tiloja kylästä 1520-luvulla. Kylän kantatilaluku oli kuitenkin 1560-luvulla vain kaksi taloa. Hallinnollisesti Torkkila kuului pitkään Sauvoon. Torkkilan kansakoulu aloitti toimintansa 1904 ja lopetti vaihdelleen toimintansa vuonna 1964. Koulua vastapäätä Angelniemen kunta rakennutti VPK:n rakennuksen vuonna 1937. Torkkila kasvoi 1900-luvun alkupuolella torppien itsenäistyttyä ja pienimuotoisen siirtoväen asutuksen myötä. Sittemmin kylä on jäänyt kunnan kehityksestä syrjään ja alkanut hiljentyä.


title: Osapaine

text: Osapaine tarkoittaa tietyn aineen aiheuttamaa painetta kaasujen seoksessa. Seoksen kokonaispaine on Daltonin osapainelain mukaan osapaineiden summa.


title: Adler’s Appetite (EP)

text: Adler's Appetite on Adler's Appetite nimisen yhtyeen ensimmäinen julkaisu vuodelta 2005. Albumi on viisikappaleinen EP-levy, ja sen julkaisijana toimi Fantasy Records. Levyn tuotti yhtyeen rumpali Steven Adler.


title: Afrikanharlekiini

text: Afrikanharlekiini ("Smithornis capensis") on pieni afrikkalainen varpuslintu.


title: Afrikanharlekiini

text: Linnun pituus on noin 13 cm ja paino noin 25 g. Afrikanharlekiini on pieni mutta roteva. Se istuu tähystyspaikalla (oksalla tai ruohokasvin lehdellä) matalalla tiheän kasvillisuuden seassa. Sen höyhenpuku on alapuolelta valkea, tummaraitainen, ja päältä ruskea. Yläperä on valkoinen ja pyrstö lyhyehkö. Sen nokka on tukevatekoinen ja leveä, hyönteisten pyydystämiseen kehittynyt. Sukupuolet ovat hieman erivärisiä.


title: Afrikanharlekiini

text: Afrikanharlekiini elää Afrikassa Saharan ja Sahelin eteläpuolella Keniasta Norsunluurannikolle, etelässä Angolaan ja Nataliin saakka. Lajin esiintymisalueen laajuus on noin 3,1 miljoonaa neliökilometriä ja se on ainakin paikoin runsas.


title: Afrikanharlekiini

text: Afrikanharlekiinit elävät monenlaisissa metsissä, pusikoissa ja taimikoissa.


title: Afrikanharlekiini

text: Pesintä tunnetaan puutteellisesti. Laji on yksiavioinen. Pesä rakennetaan korkealle lehtipuun latvukseen, missä se on piilossa oksien ja lehvien alla. Valkoisia munia on 1–3.


title: Afrikanharlekiini

text: Afrikanharlekiinin soidinkäyttäytyminen on lajityypillistä. Lintu lentelee tähystyspaikkansa ympärillä pientä ympyrää, jolloin sen siiveniskuista syntyvä hurina kuuluu metrien päähän.


title: Afrikanharlekiini

text: Afrikanharlekiini syö lähes pelkästään lentäviä hyönteisiä, joita se pyydystää nopeilla lentopyrähdyksillä, kuten siepot.


title: Keri Kelli

text: Keri Kelli (oik. Kenneth Fear; s. 7. syyskuuta 1971 Kalifornia, Yhdysvallat) on yhdysvaltalainen kitaristi, joka tunnetaan parhaiten Alice Cooperin yhtyeen kitaristina. Hän on soittanut myös yhtyeissä Slash's Snakepit, Skid Row, L.A. Guns, Warrant ja Ratt. Lisäksi hän on toiminut taustakitaristina Vince Neilin soolotuotannolla. Nykyään Keri Kelli soittaa Alice Cooperin lisäksi myös Adler's Appetite -nimisessä yhtyeessä.


title: Baldomero Espartero

text: Joaquín Baldomero Fernández Espartero Álvarez de Toro, Vergaran ruhtinas, de la Victorian herttua, Luchanan kreivi (27. helmikuuta 1792 Granátula – 8. tammikuuta 1879 Logroño) oli espanjalainen kenraali ja poliitikko. Hän johti hallituksen joukot voittoon ensimmäisessä karlistisodassa 1833–1839 ja oli vuosina 1840–1843 Espanjan tosiasiallinen johtaja, ensin pääministerinä ja vuodesta 1841 alkaen sijaishallitsijana. Hän oli toisen kerran pääministerinä 1854–1856. Esparteroa kutsuttiin nimellä "El Pacificador de España" eli ”Espanjan rauhoittaja”.


title: Baldomero Espartero

text: Vaatimattomasta perheestä lähtöisin ollut Espartero liittyi armeijaan 15-vuotiaana, vaikka vanhemmat olivat toivoneet hänestä pappia. Hän osallistui nuorena taisteluihin Espanjaan tunkeutuneita Napoleonin joukkoja vastaan ja yleni vuonna 1811 luutnantiksi. Vuonna 1815 hän toimi Pablo Morillon komentaman armeijan esikuntapäällikkönä tämän pyrkiessä kukistamaan kapinointia Espanjan siirtomaissa Etelä-Amerikassa. Espartero vietti tämän jälkeen yhdeksän vuotta Etelä-Amerikassa, jossa hän vaurastui huomattavasti ja yleni vuoteen 1822 mennessä everstiksi.


title: Baldomero Espartero

text: Kun ensimmäisensä karlistisotana tunnettu sisällissota Espanjan kruununperimyksestä puhkesi vuonna 1833, Espartero liittyi kuningatar Isabellan puolella taistelleisiin joukkoihin, jotka sotivat Don Carlosia vastaan. Kun Espartero onnistui syksyllä 1836 torjumaan Madridia uhanneen karlistien hyökkäyksen, hänet nimitettiin pohjoisen armeijan ylipäälliköksi. Lyötyään saman vuoden joulukuussa karlistit Luchanan taistelussa hänet palkittiin Luchanan kreivin arvonimellä. Elokuussa 1839 Espartero neuvotteli karlistien armeijaa komentaneen kenraali Rafael Maroton kanssa Vergaran antautumissopimuksen, joka päätti sisällissodan. Esparterolle myönnettiin kiitoksena tästä aatelisarvo de la Victorian (voiton) herttua ja häntä alettiin kutsua nimityksellä "El Pacificador de España", ”Espanjan rauhoittaja”.


title: Baldomero Espartero

text: Sisällissodan päätyttyä Espartero asettui johtamaan Espanjan liberaaleja, jotka olivat tukeneet kuningatar Isabellaa, mutta olivat pääosin tyytymättömiä sijaishallitsija Maria Kristiinan hallintoon. Espartero miehitti heinäkuussa 1840 joukkoineen Madridin ja hänet nimitettiin pääministeriksi. Hän kokosi hallituksensa vapaamielisistä voimista. Uutta hallitussuuntaa vastustanut Maria Kristiina erosi sijaishallitsijan tehtävistä saman vuoden lokakuussa, minkä jälkeen todellinen ylin valta jäi Esparterolle. Espanjan parlamentti eli cortes nimitti Esparteron muodollisestikin uudeksi sijaishallitsijaksi 8. toukokuuta 1841. Espartero ei kuitenkaan onnistunut säilyttämään kannatustaan, sillä hänen valtaannousuaan tukeneet ryhmät eivät pysyneet yhtenäisinä. Agustín Argüellesin nimitys alaikäisen kuningatar Isabellan henkilökohtaiseksi holhoojaksi herätti paljon vastustusta. Syyskuussa 1841 kenraalit Concha ja Diego de León nousivat kapinaan, jonka Espartero kukisti armottomasti. Seuraavana vuonna hän murskasi kansannousun Barcelonassa pommittammalla kaupunkia ja kukisti myös tasavaltalaisen kapinan. Lopulta tasavaltalaiset, Esparteroa siihen asti tukeneet edistykselliset ("exaltados") ja Maria Kristiinaa kannattaneet maltilliset ("moderatos") yhtyivät kaikki oppositioon Esparteroa vastaan.


title: Baldomero Espartero

text: Kesäkuussa 1843 kenraalit Ramón María Narváez ja Francisco Serrano ryhtyivät johtamaan sotilaskapinaa Esparteroa vastaan. Barcelonassa perustettu kilpaileva hallitus julisti hänet erotetuksi asemastaan kuningatar Isabellan edustajana. Kun Narváezin joukot valtasivat Madridin heinäkuun lopulla, Espartero katsoi parhaaksi paeta maasta. Espanjan uusi hallitus riisui hänet kaikista arvonimistään, jotka tosin palautettiin kuningatar Isabellan määräyksellä vuonna 1848. Espartero asui vuosina 1843–1849 maanpaossa Englannissa. Tultuaan rehabilitoiduksi hän palasi Espanjaan, mutta jäi viettämään hiljaiseloa Logroñoon.


title: Baldomero Espartero

text: Espartero tuli uudelleen pääministeriksi vuonna 1854, kun edistykselliset olivat palanneet valtaan kenraali Leopoldo O’Donnellin johtama sotilasvallankaappauksen avulla. Seuraavan kahden vuoden ajan he jakoivat vallan Esparteron toimiessa pääministerinä ja O’Donnellin sotaministerinä. Keskinäiset riidat pakottivat Esparteron eroamaan heinäkuussa 1856. Hän vetäytyi jälleen Logroñoon, mutta häntä pidettiin edelleen edistyksellisen puolueen johtohahmona. Vuoden 1868 vallankumouksen jälkeen cortes tarjoutui kahteenkin kertaan (vuosina 1869 ja 1870) valitsemaan Esparteron uudeksi hallitsijaksi, mutta hän kieltäytyi kummallakin kerralla. Häntä ehdotettiin myös lyhytikäisen ensimmäisen tasavallan presidentiksi. Viimeisinä vuosinaan Espartero nautti Espanjassa suurta arvonantoa ja kuningas Amadeus I antoi hänelle Vergaran ruhtinaan arvon.


title: Projekti 611

text: Projekti 611 (NATO-koodinimi: Zulu) oli Neuvostoliiton toisen maailmansodan jälkeinen sukellusvenesarja, joka toteutti saksalaisen tyyppi XXI:n ominaisuudet.


title: Projekti 611

text: Projekti 611 toteutti samat ominaisuudet kuin kehittynein sodanaikainen saksalainen tyyppi, se pystyi 16 solmun nopeuteen veden alla ja oli varustettu snorkkelilla ja miehistöllä oli käytössään mukavuudet pitkän matkan operaatioihin. Vene aseistettiin kymmenellä torpedoputkella, kuusi edessä ja neljä takana.


title: Projekti 611

text: Neuvostoliitto ei ryhtynyt sodan jälkeen merkittävään varusteluun, vain 26 sarjan venettä rakennettiin vuosina 1949–1958. Yhdysvallat oli pelännyt Neuvostoliitolla olevan jo 1950 käytössään 300 vastaavaa venettä.


title: Projekti 611

text:
1950-luvulla tehtiin kokeita veneiden aseistamiseksi ohjuksilla. Yhteen veneeseen lisättiin vesitiiviiseen säiliöön R-11FM-Scud-ohjus (SS-N-4 Sark), joka pystyi kuljettamaan ydinkärjen. Ensimmäinen ohjuslaukaisu sukellusveneestä tehtiin 16. syyskuuta 1955. Konstruktion onnistuttua viisi venettä varustettiin kahdella ohjuksella (Zulu V).
Nestepolttoaineinen Scud kuljetettiin vaaka-asennossa ja nostettiin pystyyn ennen laukaisua, joka onnistui vain pinnalla. Ohjuksen kantomatka oli 520 km.


title: Projekti 611

text: Ohjussukellusveneiksi kehitettiin myöhemmin erikoistuneet projekti 658 (Hotel) ja projekti 629 (Golf) -luokat.


title: Salonkylä

text: Salonkylä voi tarkoittaa seuraavia:


title: Suomi yleisurheilun sisäratojen Euroopan-mestaruuskilpailuissa

text: Suomi on osallistunut yleisurheilun sisäratojen Euroopan-mestaruuskilpailuihin joka kerta lukuun ottamatta ensimmäisiä, vuoden 1966 ja kolmansia, vuoden 1968 kisoja eli kaikkiaan 35 kertaa. Joukkueen koko on vaihdellut kahdesta urheilijasta viiteentoista. Parhaiten maa on menestynyt vuoden 1978 kisoissa, joissa kolme suomalaisurheilijaa voitti mestaruuden. Kaikkiaan Suomella on 30 mitalia, joista kymmenen on kultaisia. Ilman mitalia se on jäänyt 18 kertaa.


text: Suomen ensimmäinen sisäratojen EM-mitalisti oli pikajuoksija Jarkko Tapola vuoden 1970 kisoissa. Ensimmäinen naisurheilija oli Tuula Rautanen vuonna 1972 ja toistaiseksi ainoat naismitalistit Sisko Hanhijoki ja Ringa Ropo vuoden 1989 kisoissa. Menestyneimmät suomalaisurheilijat ovat kolme mestaruutta voittanut kuulantyöntäjä Reijo Ståhlberg ja kahteen mestaruuteen yltänyt aitajuoksija Arto Bryggare.


title: Abaza

text: Abaza () on kaupunki Hakassian tasavallassa Venäjällä. Se sijaitsee vuorten keskellä Abakan-joen yläjuoksulla. Novokuznetskin ja Abakanin väliseltä rautatieltä haarautuu Askizin asemalla kaupunkiin johtava sivuraide. Asukkaita on 16 500 henkeä (vuonna 2013).


title: Abaza

text: Kaupunki sijaitsee viiden kilometrin päässä vuonna 1856 löydetystä Abakanin rautamalmiesiintymästä. Vuonna 1867 paikalle perustettiin rautatehdas, joka toimi vuoteen 1926 saakka. Tehtaan asutus sai nimen Abaza, joka on lyhenne nimestä Abakanski zavod (”Abakanin tehdas”). Esiintymää ryhdyttiin hyödyntämään uudelleen vuonna 1957. Vuonna 1966 Abazan taajamasta tuli kaupunki.


title: Abdulino

text: Abdulino () on kaupunki Orenburgin alueella Venäjällä. Se sijaitsee Surmet-joen rannalla Samaran ja Ufan välisen rautatien varrella (Abdulinon asema). Kaupunki on Abdulinon piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Asukkaita on 20 900 henkeä (vuonna 2008).


title: Abdulino

text: Paikkakunta mainitaan ensimmäisen kerran vuonna 1795. Vuonna 1923 siitä tuli kaupunki. Abdulinossa on rautatieliikennettä palvelevia yrityksiä, elintarvike- ja rakennustarviketeollisuutta.


title: Työväenkulttuuri

text: Työväenkulttuuri muodostui, kun teollistumisen myötä (Suomessa noin vuosina 1870–1950) syntyi tehdastyöväestö ja kun se alkoi työväenliikkeen myötä saada vähitellen oikeuksia. Korjattiin pahimpia työväen kokemia epäkohtia, kuten lapsityötä ja ylipitkää työaikaa. Lisääntynyt vapaa-aika synnytti tehdaspaikkakunnille omaehtoista kulttuuria työväentalojen piirissä teattereineen, iltamineen ja symboleineen. Tämä työväenliike antoi vähävaraisille mahdollisuuden osallistua erilaisiin taide- ja liikuntamuotoihin.


title: Työväenkulttuuri

text: Alkuaan tehtaan työnantaja muodosti holhoavan ja läheisen (patriarkaalisen) suhteen työntekijöihinsä. Se ilmeni niin, että työnantaja kustansi työntekijöille asuntoja, kouluja ja terveydenhoitoa. 1890-luvulta alkaen tämä suhde alkoi murtua, ja huolenpito siirtyi yhteiskunnalle ja työntekijän omalle vastuulle. Työväestö halusi ottaa vastuun ja vallan päättää asioistaan.


title: Työväenkulttuuri

text: Työväenkulttuuri on osa kansankulttuuria. Maaseudun kansankulttuuri pysyi työväenkulttuurin osana, mutta työväestö vieraantui siitä vähitellen. Työväellä oli voimakas halu sivistää ja kehittää itseään. Se ei kuitenkaan omaksunut eikä hyväksynyt yläluokan tai keskiluokan ajatusmaailmaa, vaan työväenkulttuuri oli niille rinnakkainen tai vastakkainen (vastakulttuuri tai alakulttuuri). Työväestö ei mielellään liittynyt esimerkiksi porvarillisiin urheiluseuroihin, vaan perusti työväen urheiluseuran.


title: Abinsk

text: Abinsk () on kaupunki Krasnodarin aluepiirissä Venäjällä. Se sijaitsee Krasnodarin ja Krymskin välisen rautatien varrella (Abinskajan asema) 75 kilometriä Krasnodarista lounaaseen. Kaupunki on Abinskin piirin keskus. Asukkaita on 34 900 henkeä (vuonna 2010).


title: Abinsk

text: Abinin kylässä asuneet adygeit karkotettiin vuonna 1834 Turkkiin ja paikalle perustettiin venäläinen linnoitus ja kasakkakylä. Vuonna 1963 Abinskista tuli kaupunki.


title: Abinsk

text: Kaupunki on maatalousalueen keskus, jossa on lähinnä elintarvike- ja rakennustarviketeollisuutta. Lähellä sijaitsee maeotien muinainen asuinpaikka.


title: Joe Jonas

text: Joseph Adam (Joe) Jonas (s. 15. elokuuta 1989 Casa Grande, Arizona) on entinen vokalisti Nick ja Kevin Jonaksen kanssa Jonas Brothers -nimisessä yhtyeessä. Bändi hajosi vuonna 2013. Vuonna 2011 hän julkaisi ensimmäisen sooloalbuminsa "Fastlife". Nykyään Joe tunnetaan pop-yhtye DNCE:n laulajana.


title: Joe Jonas

text: Hänen vanhempansa ovat Denise ja Paul Kevin Jonas sr. Hänet kasvatettiin Wyckoff, New Jerseyssä ja hänessä on irlantilaista, italialaista, saksalaista ja cherokee-intiaanien verta. Hän soittaa yhtyeessä myös tamburiinia ja kitaraa.


title: Joe Jonas

text: Joella on koira, Winston.


title: Joe Jonas

text: Joe on seurustellut Taylor Swiftin kanssa, mutta jätti tämän puhelimitse. Puhelu kesti kokonaiset 27 sekuntia. Joe on myös seurustellut Demi Lovaton kanssa, mutta pari erosi toukokuussa 2010. Lovato ja Jonas myönsivät seurustelevansa maaliskuussa 2010, mutta toukokuussa Lovato kertoi Twitter-sivullaan, että he eivät ole enää yhdessä. Jonasin mukaan hän päätti suhteen, sillä välitti enemmän heidän ystävyydestään sanoen, että rakastaa Lovatoa ystävämielessä. Molemmat ovat sanoneet, että tulevat ehdottomasti pysymään hyvinä ystävinä.


title: Joe Jonas

text: Jonasin on nähty viettävän paljon aikaa Twilight-elokuvasarjasta tutun Ashley Greenen kanssa. Elokuussa 2010 heidän on nähty myös suutelevan.


title: Joe Jonas

text: Lokakuussa 2017 Jonas meni kihloihin Game Of Thronesista tutun Sophie Turnerin kanssa


title: Joe Jonas

text: Joen suunnitelmat tulevaisuuden kannalta olivat erilaiset kuin veljiensä, sillä hän halusi koomikoksi ennen laulajan uraa. Vuonna 2005 Joe veljineen äänitti ensimmäisen kappaleensa, "Please Be Mine". Columbia Recordsin johtaja Steve Greenberg päätti solmia heidän kanssaan levytyssopimuksen nimellä Jonas Brothers. Vuoteen 2013 asti Joe oli yhtyeen päälaulaja, kunnes yhtye hajosi.


title: Joe Jonas

text: Vuonna 2015, Jonas Brothersin hajoamisen jälkeen, Joe aloitti uuden musiikkiprojektin ja päätti perustaa yhtyeen ystäviensä Jack Lawlessin, JinJoo Leen sekä Cole Whittlen kanssa. He julkaisivat ensimmäisen singlensä "Cake By The Ocean" sekä EP:n "Swaay" vuonna 2015. Marraskuussa 2016 yhtye julkaisi ensimmäisen albuminsa nimellä "DNCE".


title: Joe Jonas

text: Joe näyttelee Shane Gray -nimistä poikaa elokuvassa Camp Rock (2008) ja sen jatko-osassa (2010). Joe näyttelee myös Disney Channelin sarjassa JONAS, jossa esiintyvät kaikki veljekset, Frankie mukaan lukien. Vuonna 2010 Joe Jonas, Nick Jonas ja Kevin Jonas näyttelivät Jonas L.A. -sarjassa.


title: Sandy Duncan

text: Sandra Kay "Sandy" Duncan (s. 20. helmikuuta 1946 Henderson, Teksas, Yhdysvallat) on yhdysvaltalainen laulaja ja näyttelijä.


title: Sandy Duncan

text: Hän on esiintynyt televisiossa vuodesta 1964. Hänellä oli myös 1970-luvun alussa oma televisio-show ("The Sandy Duncan Show", 1972).


title: Sandy Duncan

text: Duncan on ollut kolmesti naimisissa. Hänen ensimmäinen aviomies oli Bruce Scott (1968–1972), toinen Thomas Calcaterra (1973–1979) sekä nykyinen Don Correia (1980–), jonka kanssa hänellä on kaksi lasta, Jeffrey (s. 1983) ja Michael (s. 1984).


title: Sandy Duncan

text: Hänellä on ollut lukuisia tunnettuja rooleja, joista yksi on sarjassa "The Hogan Family" jossa hän näytteli vuosina 1987–1991 Sandy Hogan -nimistä naista.


title: Sandy Duncan

text: Vuonna 1971 hän esiintyi komediasarjassa "Funny Face" esittäen Sandy Stocktonia.


title: Kansankulttuuri

text: Kansankulttuuri eli kansanomainen kulttuuri tarkoittaa kansaksi määritellyn ryhmän elämäntapoja. Kansankulttuuri sisältää kansanomaistuneet eli kansalle tavanomaiseksi muodostuneet kulttuuri-ilmiöt. Kansankulttuurin vastakohta on korkeakulttuuri. Korkeakulttuurin tai sivistyneistön piirissä voidaan kuitenkin ihannoida kansankulttuuria (esim. kansallisromantiikka, työväenkulttuuri).


title: Kansankulttuuri

text: Kansanperinne on vanhaa ja perinteistä kansankulttuuria. Nykyaikaista kansankulttuuria ovat esimerkiksi monet populaarit (rahvaan keskuudessa suositut, laajalle levinneet) kulttuuri-ilmiöt. Kansankulttuuri on jakautunut useisiin alakulttuureihin.


title: Azov

text: Azov eli Asov () on satamakaupunki Rostovin alueella Venäjällä. Se sijaitsee Donin vasemmalla rannalla 7 kilometrin päässä paikasta, jossa se laskee Asovanmeren Taganrogin lahteen. Azovissa on Donin Rostovin ja Bakun väliseltä rautatieltä haarautuvan sivuradan pääteasema ja merisatama.


title: Azov

text: Kaupunki muodostaa oman kaupunkipiirinsä, mutta on myös ympäröivän Azovin piirin keskus. Asukkaita kaupungissa oli 82 937 henkeä ja ympäröivässä piirissä 93 579 (vuonna 2010).


title: Azov

text: Ajanlaskun alussa seudulla on sijainnut kaksi maeotien tai skyyttien asutusta, jotka Ptolemaios mainitsee nimillä Paniardis ja Patarva. 900–1100-luvulla paikalla sijaitsi slaavien asutus, joka kuului muinaisvenäläiseen Tmutarakanin ruhtinaskuntaan. Vuoden 1067 tienoilla, kun kumaanit valloittivat Asovan meren rannat, seudulla sai surmansa heidän ruhtinaansa Azun, josta venäläisen Azov-nimityksen arvellaan olevan peräisin. Toisen näkemyksen mukaan paikannimi juontuu turkkilaisesta joen suistoa tarkoittavasta sanasta. Historiankirjoituksessa ja vanhoissa kartoissa kaupungista on käytetty Azovin lisäksi nimiä Azak ja usein myös Tana, joka oli Azovin läheisyydessä olleen genovalaisten perustaman kauppakeskuksen ja siirtokunnan nimi.


title: Azov

text: 1200-luvulla paikalle syntyi Azakin kaupunki, jossa risteytyivät Kiinaan ja Volgan Bulgariaan kulkevat kauppareitit. Vuonna 1395 Timur Lenkin joukot hävittivät kaupungin. 1400-luvun alussa se menetti merkitystään kansainvälisen kaupan keskuksena. Vuonna 1471 sen valtasivat turkkilaiset, jotka rakensivat paikalle linnoituksen. Vuosina 1641–1641 kasakat valtasivat ja hävittivät linnoituksen, jonka turkkilaiset myöhemmin rakensivat uudestaan. Venäläiset valtasivat sen vuonna 1696. Vuodesta 1708 lähtien Azov oli samannimisen läänin keskus ja se sai kaupungin aseman, mutta Venäjän–Turkin sodan 1710-11 hävinnyt Venäjä luovutti sen jälleen turkkilaisille Prutin rauhansopimuksen mukaan. Venäläiset valtasivat sen uudelleen vuonna 1736, mutta Belgradin rauhansopimuksen mukaan Azovista ja Taganrogista tuli puolueettomia alueita, joiden linnoitukset hävitettiin. Venäläiset valtasivat kaupungin jälleen vuonna 1769, ja vuoden 1774 rauhassa se liitettiin lopullisesti Venäjään. Vuosina 1776–1782 Azov oli samannimisen läänin pääkaupunki, mutta se menetti kaupunginoikeutensa vuonna 1801. Vuonna 1926 Azovista tuli jälleen kaupunki.


title: Azov

text: Turkkilaisesta linnoituksesta on säilynyt osia korkeista maavalleista ja muutamia venäläisajan rakennuksia. Sen lähellä on muinainen skyyttien asuinpaikka. Kaupungin uusi keskusta syntyi 1800-luvun lopussa ja 1900-luvun alussa.


title: Aavikkojärvi

text: Aavikkojärvi tai playa on kuiva tai väliaikaisesti vedellä täyttyvä järviallas tai jäänne muinaisesta sisäisestä valuma-alueesta. Järven pohja koostuu usein hienojakoisesta sedimentistä, jonka seassa on emäksisiä suoloja. Jos pinta muodostuu pääasiassa suoloista aluetta kutsutaan suolajärveksi, -pannuksi tai -tasangoksi.


title: Aavikkojärvi

text: Aavikkojärvien pinta on yleensä kuiva, kova ja tasainen kuivana aikana, mutta kostea ja pehmeä sadekauden aikana. Aavikkojärvet voivat olla pieniä ja pyöreitä painaumia. Järvi syntyy, kun sadevesi täyttää kuopan. Aavikkojärviä voi muodostua myös pohjaveden pinnan ulottuessa maanpinnalle asti ja veden tihkuessa järveen.


title: Aavikkojärvi

text: Aavikkojärviä tavataan tyypillisesti maailman puolikuivilla ja kuivilla alueilla. Maailman suurin aavikkojärvien keskittymä on Yhdysvalloissa Texasin eteläosassa ja itäisessä New Mexicossa. Suurin osa aavikkojärvistä on melko pieniä. Maailman suurin suolatasanko Salar de Uyuni sijaitsee Boliviassa.


title: Tmutarakan

text: Tmutarakan () on Tamanin niemimaalla Mustaanmerta ja Asovanmerta yhdistävän Kertšinsalmen rannalla sijainnut muinaisvenäläinen kaupunki, joka oli vahvimmillaan 900–1000-luvuilla. Se sijaitsi nykyisen Tamanskajan kylän lähellä.


title: Tmutarakan

text: Ennen ajanlaskun alkua paikalla oli sijainnut kreikkalainen Hermonassan siirtokunta. 700–800-luvulla paikalla oli kasaarien valtakuntaan kuulunut Tamatarhan asutus. Sen jälkeen kun Kiovan ruhtinas Svjatoslav Igorevitš oli vuonna 965 hävittänyt kasaarien valtakunnan, paikalle syntyi Tmutarakanin kaupunki, josta tuli samannimisen ruhtinaskunnan keskus, huomattava kauppapaikka ja satama. Kaupunki toimi venäläisten ruhtinaskuntien, Pohjois-Kaukasian kansojen ja Bysantin välittäjänä. Asukkaina oli venäläisiä, kreikkalaisia, armenialaisia sekä nykyisten adygejen ja osseettien esi-isiä. Ruhtinas Mstislav Vladimirovitšin aikana vuonna 1023 rakennettiin Jumalansynnyttäjän kirkko, josta tuli myöhemmin Tmutarakanin hiippakunnan keskus. Kumaanien hyökkäysten takia Tmutarakanin ruhtinaskunnan yhteydet muuhun Venäjään katkesivat, ja se menetti itsenäisyytensä.


title: John Harkes

text: John Harkes (s. 8. maaliskuuta 1967) on entinen jalkapalloilija. Hän oli ensimmäinen Yhdysvalloissa syntynyt pelaaja, joka pelasi Englannin pääsarjassa eurooppalaista jalkapalloa. Hän pelasi keskikentällä Sheffield Wednesdayssä 82 ottelua, ja kuului kokoonpanoon 1993 kun Sheffield oli FA Cupin finaaleissa. Lisäksi Harkes teki pitkän uran Yhdysvaltojen maajoukkueessa, jossa hän pelasi 90 ottelua ja teki kuusi maalia vuosina 1987–2000.


title: Viherharlekiini

text: Viherharlekiini ("Calyptomena viridis") on kaakkoisaasialainen leveänokkaharlekiinien heimoon kuuluva varpuslintu.


title: Viherharlekiini

text: Linnun pituus on 17–20 cm. Viherharlekiinikoiraan höyhenpuku on kirkkaanvihreä, mikä on mainio suojaväri hämärässä lehvästössä. Naaras on hailakamman värinen ja keskimäärin suurempi kuin koiras. Otsan höyhenet kasvavat leveähkön nokan päälle, ja lintu näyttää hyvin pyöreäpäiseltä ja lyhytnokkaiselta. Pyrstö on lyhyehkö.


title: Viherharlekiini

text: Viherharlekiini elää Kaakkois-Aasiassa Myanmarin eteläosissa, Lounais-Thaimaassa, Malesiassa ja Indonesian pohjoisilla saarilla Borneolla, Sumatralla ja pikkusaarilla. Sumatralla tapahtuvat valtaisat metsien hakkuut ovat uhka lajin esiintymiselle.


title: Viherharlekiini

text: Lajista tunnetaan kolme alalajia: nimialalaji "viridis" sekä alalajit "caudacuta" ja "siberu".


title: Viherharlekiini

text: Viherharlekiinit elävät monenlaisissa metsissä ja taimikoissa, sekä alavilla mailla että vuoristojen rinteillä.


title: Viherharlekiini

text: Lajin pesintä tunnetaan puutteellisesti. Naaras rakentaa kasvikuiduista punomalla päärynämäisen, riippuvan pesän matalalle ruohokasvillisuuden varaan lähelle maanpintaa. Valkeahkoja munia on 2–3. Poikaset jättävät pesän 22–23 päivän ikäisinä.


title: Viherharlekiini

text: Viherharlekiini syö lähes pelkästään viikunoita ja niiden siemeniä.


title: Aksai

text: Aksai () on kaupunki Rostovin alueella Venäjällä. Se sijaitsee Donin ja sen alajuoksun sivu-uoman Aksain yhtymäkohdassa 18 kilometriä Donin Rostovista koilliseen. Kaupunki on Aksain piirin keskus. Sen läpi kulkee Šahtyn ja Donin Rostovin välinen rautatie. Asukkaita on 41 969 henkeä (vuonna 2010).


title: Aksai

text: Paikalla sijainnut Aksaiskajan kasakkakylä mainitaan ensimmäisen kerran vuonna 1569. 1600-luvun lopulta lähtien Donin kasakoiden keskuksen, noin 20 kilometriä idempänä sijaitsevan Tšerkasskin etuvartiona. Vuonna 1957 perustettiin Aksain kaupunki.


title: Alapajevsk

text: Alapajevsk () on kaupunki Sverdlovskin alueella Venäjällä. Se sijaitsee Uralin itäreunalla Alapaiha- ja Neiva-jokien yhtymäkohdassa 180 kilometriä Jekaterinburgista koilliseen. Kaupunki on Alepajevskin piirin keskus sekä Jekaterinburgista Seroviin ja Nižni Tagiliin johtavien rautateiden risteyspaikka. Asukkaita on 38 200 henkeä (vuonna 2010).


title: Alapajevsk

text: Paikalla sijainnut Alapaihan kylä mainitaan ensimmäisen kerran vuonna 1639. Vuonna 1704 paikkakunnalle ryhdyttiin rakentamaan metallitehdasta. Vuonna 1781 Alapajevskista tuli kaupunki.


title: Alapajevsk

text: Kaupungissa on metalli- ja koneenrakennusteollisuutta. Kotiseutumuseon lisäksi Alapajevskissa toimii siellä lapsena asuneelle säveltäjä Pjotr Tšaikovskille omistettu museo.


title: Aleisk

text: Aleisk () on kaupunki Altain aluepiirissä Venäjällä. Se sijaitsee Obiin laskevan Alei-joen rannalla 125 kilometriä Barnaulista lounaaseen. Kaupunki on Aleiskin piirin keskus. Sen läpi kulkee Barnaulin ja Semipalatinskin välinen rautatie (Aleiskajan asema). Asukkaita on 28 500 henkeä (vuonna 2008).


title: Aleisk

text: Vuonna 1939 perustettu kaupunki on maatalousalueen keskus, jossa on lähinnä elintarviketeollisuutta.


title: Jevgenia Setšenova

text: Jevgenia Setšenova (11. elokuuta 1919 – kesäkuu 1990) oli neuvostoliittolainen pikajuoksija, joka voitti urallaan kuusi mitalia EM-kilpailuissa.


title: Jevgenia Setšenova

text: Setšenova oli vuoden 1946 Oslon EM-kilpailujen paras pikajuoksija. Hän voitti kultaa 100 metrillä ajalla 11,9 s ja 200 metrillä ajalla 25,4 s. Lisäksi hän sai pronssia 4 × 100 metrin viestijuoksussa, jossa Neuvostoliiton joukkueen loppuaika oli 48,7 s. Setšenova juoksi ensimmäisen osuuden.


title: Jevgenia Setšenova

text: Lontoon 1948 olympialaisiin Neuvostoliitto ei vielä osallistunut. Brysselin EM-kilpailuissa 1950 hän sijoittui kaukana Fanny Blankers-Koenin takana hopealle sekä 100 metrillä (12,3 s) että 200 metrillä (24,8 s). Viestissä, jossa Setšenova juoksi viimeisen osuuden, sijoittui Neuvostoliitto jälleen pronssille (47,5 s).


title: Jevgenia Setšenova

text: Helsingin 1952 olympialaisissa Setšenova ei päässyt henkilökohtaisilla matkoilla loppukilpailuun. Viestissä hän juoksi toisen osuuden ja Neuvostoliitto sijoittui neljänneksi ajalla 46,3 s.


title: Kiiltosirppisammal

text: Kiiltosirppisammal ("Hamatocaulis vernicosus") on harvinainen sammallaji. Se on Euroopan luontodirektiivin liitteen II laji, jonka päävastuu kuuluu Ruotsille ja Suomelle. Suomessa se on vaarantunut.


title: Kiiltosirppisammal

text: Kiiltosirppisammal on keskikokoinen ja haaroo säännöllisesti. Sen verson kärki on sivulle koukistunut. Sen lehdet ovat kiiltävät ja pitkittäispoimulliset. Sen keskisuoni ulottuu lehden puolivälin ohi. Se muistuttaa ulkonäöltään lettosirppisammalta, lapinsirppisammalta ja luhtasirppisammalta.


title: Kiiltosirppisammal

text: Lajia tavataan ympäri pohjoista pallonpuoliskoa boreaalisella vyöhykkeellä. Sitä pidettiin aiemmin yleisempänä, mutta mikroskooppiset tarkastelut ovat erottaneet sen lähilajeistaan. Se esiintyy koko Suomessa harvinaisena ja monet esiintymät ovat hävinneet viime aikoina soiden ojituksen vuoksi. Näin on käynyt muun muassa Turun Pomponrahkalla.


title: Kiiltosirppisammal

text: Kiiltosirppisammal kasvaa emäksisillä ja ruosteisilla lettosuoalueilla. Laji esiintyy Suomessa runsasimmillaan rimpisillä koivuletoilla sekä meso-eutrofisilla rimpinevoilla Perä-Pohjolan alueella.


title: Frank Harary

text: Frank Harary (11. maaliskuuta 1921 – 4. tammikuuta 2005) oli tunnettu yhdysvaltalainen matemaatikko, jonka erikoisala oli verkkoteoria eli graafiteoria. Harary on saanut myös kutsumanimen myös ”nykyaikaisen verkkoteorian isä”.


title: Frank Harary

text:
Frank Harary syntyi New Yorkissa, paikalla jonne 1930-luvulla rakennettiin Empire State Building. Frank Harary oli Syyriasta Amerikkaan muuttaneen juutalaisen siirtolaisen Joseph Hararyn vanhin lapsi. Suvun sukujuuret juontavat myös Palestiinaan. Tunnettu amerikkalainen taikuri Franz Harary on hänen veljenpoikansa. Frank Harary suoritti akateemiset perustutkintonsa sotavuosina 1941 ja 1945 Brooklyn Collegessa ja väitteli tohtoriksi Kalifornian yliopistossa Berkeleyssä vuonna 1948. Hänen ensimmäinen työpaikkansa väitöksen jälkeen oli Michiganin yliopisto (1948–1986), minkä jälkeen hän siirtyi Las Crucesiin New Mexicoon, missä hän toimi vuodesta 1987 aina kuolemaansa saakka New Mexicon valtionyliopiston tietojenkäsittelyopin laitoksella emeritusprofessorina ("Distinguished Professor Emeritus"). Vuonna 2005 työhuone nimettiin hänen mukaansa. Frank Harary oli julkaisusarjojen "Journal of Combinatorial Theory" ja "Journal of Graph Theory" perustaja. . Harary ehti saada kunniatohtorin arvon neljässä eri yliopistossa: Aberdeen yliopisto, Skotlanti 1975 (matematiikka), Lundin yliopisto, Ruotsi 1978 (sosiaalitieteet), Exeterin yliopisto, Englanti 1992 (tietojenkäsittelyoppi) ja Makedonian yliopisto, Thessaloniki, Kreikka (taloustiede ja sosiaalitieteet).>
Hararyn erikoisuuksiin kuului hänen harrastuksensa "kerätä yliopistoja". Hän listasi kaikki yliopistot ja korkeakoulut, joissa oli käynyt luennoimassa. Vuosien varrella hän ehti luennoida liki 90:n maan useassa yliopistossa, joukossa on lukuisia suomalaisia yliopistoja. Lisäksi hän ehti luennoida jokaisessa Yhdysvaltain osavaltiossa ja noin 200:ssa yliopistossa siten, että joukossa oli vähintään yksi yliopisto jokaisella alkukirjaimella A–Z. Erikoisuutena voi myös mainita, että elokuvassa "Good Will Hunting" (1996) päähenkilöä, nuorta matemaattista neroa Will Huntingia, esittävä Matt Damon ratkaisee taululla "mahdottoman" verkko-ongelman, joka on poimittu Hararyn julkaisuista.


title: Frank Harary

text: Hararyn työt verkkoteorian kentällä sijoittuivat laajalle alueelle. Hänen kiinnostuksen kohteitaan olivat mm verkkojen luettelointi, jossa listataan erilaisia verkkoja. Tästä aiheesta hän kirjoitti yhdessä Edgar J. Palmerin kanssa vuonna 1973 kirjan Graph Enumeration. Yksi perusongelma oli selvittää kuinka välttää listaamasta keskenään isomorfisia verkkoja useaan kertaan. Harary loi itse kokonaan verkkoteorian haaran Signed graphs ("merkityt verkot") , joka syntyi hänen tutkimuksistaan teoreettisen sosiaalipsykologian alueella yhdessä psykologi Dorwin Cartwrightin kanssa . Lisäksi Harary sovelsi verkkoteoriaa monilla muillakin tieteen aloilla, hän oli mm. yksi kirjoittaja John Wileyn ensimmäisessä sähköisessä kirjassa (eBook), Graph Theory and Geography ja kirjoitti yhdessä norjalaisen etnologi Per Hagen kanssa kolmen kirjan sarjan polynesialaista sukuverkostoista.


title: Frank Harary

text: Harary julkaisi yli 700 tieteellistä paperia yli 300:n kirjoittajan kanssa. Hänellä oli myös kaksi julkaistua artikkelia Paul Erdősin kanssa, joten Hararyn Erdősin luku on yksi. Frank Hararyn pääteoksena voidaan pitää vuonna 1968 julkaistua verkkoteorian perusteosta Graph Theory, joka on käännetty myös saksaksi, venäjäksi ja japaniksi.Toimittanut:


title: Aleksandrov

text: Aleksandrov () on kaupunki Vladimirin alueella Venäjällä. Se sijaitsee Šerna-jokeen laskevan Seraja-joen rannalla 125 kilometriä Vladimirista luoteeseen ja 120 kilometriä Moskovasta koilliseen. Kaupunki on Aleksandrovin piirin keskus. Sen kautta kulkee Moskovan ja Jaroslavlin välinen rautatie, johon kaupungin alueella yhtyy Orehovo-Zujevosta tuleva rata (rautatieasemat Aleksandrov I ja II). Asukkaita on 63 000 henkeä (vuonna 2008).


title: Aleksandrov

text: Kaupunki mainitaan ensimmäisen kerran 1300-luvulla nimellä "Aleksandrovskaja sloboda". Vuosina 1564–1581 se oli Iivana IV:n asuinpaikka ja Venäjän poliittinen, taloudellinen ja kulttuurin keskus. Vuonna 1578 Ivan Fjodorovin oppilas Andronik Timofejev Neveža perusti Aleksandrovskaja slobodaan Venäjän ensimmäisen kirjapainon. Vuonna 1778 kaupungista tuli Vladimirin lääniin kuuluneen kihlakunnan keskus. 1800-luvulla paikkakunnalle syntyi tekstiiliteollisuutta.


title: Aleksandrov

text: Nykyään kaupungissa on lähinnä elektroniikkateollisuutta. Nähtävyyksiä ovat vuonna 1513 rakennettu monumentaalinen Kolminaisuuden katedraali, Pokrovan kirkko (1500-luvun puoliväli), Ristiinnaulitun kirkko (1560-luku) ja Neitsyt Marian taivaaseen astumisen kirkko (1500-luvun alku). Kolminaisuuden katedraalissa on ainutlaatuiset 1300-luvun messinkiovet, jotka Iivana IV:n aikana tuotiin Novgorodista ja Tveristä. Pokrovan kirkossa on säilynyt 1500-luvun freskoja. Kotiseutumuseon kokoelmissa on 1400–1600-lukujen ikoneja ja 1500–1700-lukujen koristetaidetta. Kaupunki on yksi Venäjän kultaisen renkaan matkailukohteista.


title: Altranstädt

text: Altranstädt on Markranstädtin kaupunginosa Leipzigin piirikunnassa Saksin osavaltiossa Saksassa. Kaupunginosa sijaitsee Markranstädtin ja Bad Dürrenbergin kaupunkien välillä kymmenen kilometriä Leipzigistä länteen. Paikkakunnalla on solmittu kaksi sopimusta.


title: Altranstädt

text: August II Väkevä kruunattiin Puolan kuninkaaksi 15. syyskuuta 1697. Syksyllä 1699 hän muodosti allianssin Venäjän ja Tanskan kanssa Ruotsia vastaan. Tämä johti toiseen pohjan sotaan. Ruotsin kuningas Kaarle XII voitti nopeasti Venäjän ja Tanskan armeijat vuonna 1700, jonka jälkeen hyökkäsi Puolaan. Syksyllä 1705 ruotsalaiset sotajoukot hyökkäsivät Saksiin, jonka jälkeen vuonna 1706 August II Väkevä oli pakotettu hyväksymään ensimmäisen Altranstädtin sopimuksen. Stanisław Leszczyński nousi hallitsijaksi. Venäjän armeija murskasi ruotsalaiset Pultavan taistelussa heinäkuussa 1709, jonka jälkeen August II Väkevä nousi jälleen Puolan kuninkaaksi.


title: Altranstädt

text: Toisen Altranstädtin sopimuksen allekirjoittivat Pyhän saksalais-roomalaisen keisarikunnan keisari Joosef I ja Ruotsin kuningas Kaarle XII 31. elokuuta 1707. Sopimuksessa Joosef I takasi uskonnonvapauden Sleesian protestanteille sekä Kaarle XII puolestaan lupasi olla liittoutumatta Ranskan kanssa.


title: Altranstädt

text: Vuonna 1952 Altranstädtistä tuli osa Leipzigiä (). Myöhemmin Altranstädtistä tuli Großlehnan kunnan osa (). 1. tammikuuta 2006 Großlehna ja Altranstädt siinä samalla liittyivät Markranstädtin kaupunkiin.


title: Håkan Lidman

text: Håkan Lidman (31. tammikuuta 1915 – 6. kesäkuuta 2000) oli ruotsalainen pika-aitajuoksija.


title: Håkan Lidman

text: Lidman sijoittui Berliinin 1936 olympialaisten 110 metrin aitajuoksussa neljänneksi ajalla 14,4 s. Hän oli juoksussa toiseksi paras eurooppalainen. Pariisin EM-kilpailuissa 1938 hän saavutti hopeaa ajalla 14,5 s. Hänen edellään oli vain olympiahopeamitalisti Donald Finlay.


title: Håkan Lidman

text: Lidman jatkoi juoksu-uraansa toisen maailmansodan jälkeen ja voitti Oslon EM-kilpailuissa 1946 ylivoimaisesti kultaa ajalla 14,6 s. Lontoon 1948 olympialaisissa hän pääsi ainoana eurooppalaisena loppukilpailuun mutta jäi siinä kuudenneksi eli viimeiseksi.


title: Aleksandrovsk (Permin aluepiiri)

text: Aleksandrovsk () on kaupunki Permin aluepiirissä Venäjällä. Se sijaitsee Uralin länsirinteellä Lytva-joen rannalla 185 kilometriä Permistä koilliseen. Kaupunki on Aleksandrovskin piirin keskus. Sen ohi kulkee Permin ja Solikamskin välinen rautatie (Kopin asema). Asukkaita on 15 000 henkeä (vuonna 2010).


title: Aleksandrovsk (Permin aluepiiri)

text: Aleksandrovsk on saanut alkunsa vuonna 1805 toimintansa aloittaneen metallitehtaan asutuksesta. Kaupunki siitä tuli vuonna 1951. Tärkeimmät tuotantolaitokset ovat konepaja ja tiilitehdas.


title: Aleksandrovsk-Sahalinski

text: Aleksandrovsk-Sahalinski () on kaupunki Sahalinin alueella Venäjällä. Se sijaitsee Sahalinin länsiosassa Tatariansalmen rannalla 561 kilometriä Južno-Sahalinskista pohjoiseen. Siellä on huomattava satama, josta on laivayhteys Vaninoon ja Nikolajevsk-na-Amuriin.


title: Aleksandrovsk-Sahalinski

text: Kaupunki muodostaa oman kaupunkipiirinsä, jonka asukasluku oli 13 404 (vuonna 2010). Heistä 10 613 asui varsinaisessa Aleksandrovsk-Sahalinskin kaupungissa.


title: Aleksandrovsk-Sahalinski

text: Aleksandrovskajan kylä tunnetaan vuodesta 1862 lähtien ja Aleksandrovskin tukikohta vuodesta 1881. Vuodesta 1884 lähtien se oli Sahalinin hallinnollinen keskus. Vuonna 1917 Aleksandrovskista tuli kaupunki ja vuodesta 1926 lähtien sen nimenä on ollut Aleksandrovsk-Sahalinski. Vuosina 1918–1920 kaupungissa majailivat amiraali Aleksandr Koltšakin joukot, vuosina 1920–1925 se oli Japanin miehittämä. Vuosina 1932–1947 kaupunki toimi Sahalinin alueen pääkaupunkina.


title: Aleksandrovsk-Sahalinski

text: Nykyään Aleksandrovsk-Sahalinski on kivihiilen tuotannon keskus. Kaupungissa toimii teatteri, kotiseutumuseo sekä siellä vuonna 1890 käyneelle Anton Tšehoville omistettu kirjallisuusmuseo.


title: Ragnar Lundberg

text: Ragnar Lundberg (22. syyskuuta 1924 – 10. heinäkuuta 2011) oli ruotsalainen seiväshyppääjä ja pika-aitajuoksija.


title: Ragnar Lundberg

text: "Ragge" Lundberg sijoittui Lontoon 1948 olympialaisissa päälajissaan seiväshypyssä viidenneksi tuloksella 410 cm. Brysselin EM-kilpailuissa 1950 hän voitti seiväshypyssä kultaa tuloksella 430 cm ja sai 110 metrin aitajuoksussa hopeaa ajalla 14,7 s. Tämän jälkeen hän keskittyi jälleen seiväshyppyyn ja saavutti Helsingin 1952 olympialaisissa parhaana eurooppalaisena pronssia tuloksella 440 cm. Bernin EM-kilpailuissa 1954 hän saavutti hopeaa samalla tuloksella (440 cm) voittajan, suomalaisen Eeles Landströmin kanssa. Melbournen 1956 olympialaisissa Lundberg sijoittui viidenneksi tuloksella 425 cm ja Tukholman EM-kilpailuissa 1958 kymmenenneksi tuloksella 420 cm.


title: Aleksejevka

text: Aleksejevka () on kaupunki Belgorodin alueella Venäjällä. Se sijaitsee Doniin laskevan Tihaja Sosna -joen rannalla 306 kilometriä Belgorodista itään. Kaupunki on Aleksejevkan piirin keskus. Sen läpi kulkee Liskin ja Valuikin välinen rautatie (Aleksejevkan asema). Asukkaita on 39 000 henkeä (vuonna 2010).


title: Aleksejevka

text: Aleksejevkan kylä tunnetaan vuodesta 1685 lähtien. Vuonna 1829 paikallinen maaorja keksi tavan puristaa auringonkukkaöljyä, ja vuonna 1833 kylään perustettiin Venäjän ensimmäinen öljynpuristamo. 1800-luvun lopussa Aleksejevka oli väkiluvultaan Venäjän suurimpia kyliä. Vuonna 1954 siitä tuli kaupunki. Nykyään kaupungissa on elintarvike- ja koneenrakennusteollisuutta.


title: Achille Lauron kaappaus

text: Achille Lauron kaappaus tapahtui 7. lokakuuta 1985, kun neljä Palestiinan vapautusrintaman PLO:n alajärjestöön PFLP:n kuulunutta terroristia kaappasi italialaisen risteilyaluksen Achille Lauron Egyptin rannikolla. Alus oli tuolloin Egyptin aluevesillä matkalla Aleksandriasta Port Saidiin.


title: Achille Lauron kaappaus

text: Kaapparit ryhtyivät toimeen Aleksandrian ja Port Saidin välisellä matkalla Egyptissä. Kaappaushetkellä noin 600 matkustajaa oli nähtävyyskierroksella Aleksandriassa. Kun terroristit olivat saaneen laivan hallintaansa, PFLP ilmoitti vaativansa 50 Israelin vankilassa olleen vangin vapautusta. Muussa tapauksessa terroristit uhkasivat tappaa kaikki matkustajat (joita oli matkalla aluksi 746) ja räjäyttää laivan. Useat matkustajat olivat Yhdysvalloista, Italiasta, Länsi-Saksasta ja Itävallasta. Matkustajien lisäksi laivalla oli 331 hengen miehistö.


title: Achille Lauron kaappaus

text: Italia kieltäytyi neuvottelemasta kaapparien kanssa. Italian puolustusministeriö sanoi olevansa valmiina, jos italialaisille matkustajille tapahtuisi jotain. Italia lähetti erikoisjoukkoja kaikkiin Italian satamiin siltä varalta, että laiva sattuisi tulemaan Italian aluevesille.


title: Achille Lauron kaappaus

text: Neuvottelujen ollessa käynnissä Achille Lauro matkasi kohti Kyprosta. Kaapparit määräsivät aluksen purjehtimaan Tartusin satamaan Syyriaan. Kaappaajat vaativat 50 palestiinalaista vapautettaviksi Israelin vankiloista.


title: Achille Lauron kaappaus

text: Kun Syyrian hallitus ei sallinut aluksen saapuvan sen satamaan, kaappaajat tappoivat amerikkalaisen matkustajan, Leon Klinghofferin. Syynä pyörätuolissa olleen Klinghofferin murhaan oli hänen juutalaisuutensa. Hänen ruumiinsa heitettiin laidan yli. Teloituksen jälkeen laiva suuntasi takaisin kohti Port Saidia.


title: Achille Lauron kaappaus

text: Tämän jälkeen PLO:n johtaja Jasser Arafat sanoutui irti kaappauksesta ja PLO piti kaappareita mielipuolina. Myöhemmin tuli ilmi, että PLO oli kaappauksen takana tai tiesi siitä. Lokakuun 9. päivänä kaappaajat luopuivat Achille Lauron piirityksestä ja antautuivat Egyptin viranomaisille. Heidät vietiin El Mazanin lentoasemalle Kairon ulkopuolelle, jossa heidän oli tarkoitus lentää Tunisiin. Kun kone nousi ilmaan ja oli lentämässä Sisilian yläpuolella, yhdysvaltalaiselta lentotukialus USS Saratogalta nousi seitsemän F-14-hävittäjää, jotka pakottivat koneen laskeutumaan NATO:n Sigonellan lentokentälle Sisiliaan. Yhdysvaltain presidentti Ronald Reagan oli henkilökohtaisesti määrännyt koneet ilmaan.


title: Achille Lauron kaappaus

text: Toimenpide johti diplomaattiseen selkkaukseen Yhdysvaltain ja Egyptin välille. Myös Italian ja Yhdysvaltain välit huononivat, kun Italia päästi kahden kaapparista Abu Abbasin ja Ali Zideinen, jotka olivat mukana koneessa. PLO:n miehet matkustivat Jugoslaviaan. Myöhemmin tuli lisätietoa, että Arafat oli mukana kaappauksessa.


title: Achille Lauron kaappaus

text: Tapaus johti Italiassa hallituskriisiin ja sosialistinen pääministeri Bettino Craxi erosi 17. lokakuuta. Koko kaappaus tuomittiin maailmalla, ja Yhdysvallat puolusteli Israelia.


title: Achille Lauron kaappaus

text: Yhdysvaltalainen säveltäjä John Adams on säveltänyt aiheesta oopperan Klinghofferin kuolema.


title: Achille Lauron kaappaus

text: Myöhemmin PLO haastettiin oikeuteen osuudesta Klinghofferin murhaan. Haaste peruttiin PLO:n maksaessa määrittelemättömän korvaussumman Klinghofferin tyttärille, joista suuri osa käytettiin "Leon and Marilyn Klinghoffer Memorial Foundation" -säätiön perustamiseen ja toimintaan. Säätiö ajaa terrorisminvastaista lainsäädäntöä ja rahoittaa päämääriänsä tukevaa koulutusta.Kaappauksen pohjalta ovat syntyneet elokuvat "Achille Lauron kaappaus" (The Hijacking of Achille Lauro, 1989) ja "Achille Lauro – kaappaus Välimerellä" (Voyage of Terror, 1990).


title: Sivistyneistö

text: Sivistyneistö tarkoittaa suomalaisessa kielenkäytössä korkeasti koulutettua tai sivistynyttä kansanosaa tai yhteiskuntaluokkaa. Sivistyneistöllä on hieman eri merkitys kuin "älymystöllä", älymystö-termissä painottuu aatteellisuus; sivistyneistö-termissä koulutus tai sivistystaso, sekä myös kiinnostus korkeakulttuuriin. Pelkkä korkea koulutustaso, "lukeneistoon" kuuluminen, ei vielä tee ihmisestä kumpaakaan. Monissa muissa kielissä ei näitä termejä ole eroteltu.


title: Sivistyneistö

text: Moderneissa yhteiskunnissa on sivistyneistö. Sivistyneistö on monien aatteiden ja keksintöjen taustalla.


title: Sivistyneistö

text: Jo muinaisissa korkeakulttuureissa on ollut koulutettu kansanosa, jota on tarvittu esimerkiksi hallinnon tehtäviin.


title: Holy Smoke

text: Holy Smoke on Iron Maidenin single albumilta "No Prayer for the Dying". Se on ensimmäinen single, jolla Iron Maidenin uusi kitaristi Janick Gers esiintyi. "Holy Smoke" on yhtyeen järjestyksessään 21. single.


title: Holy Smoke

text: Kappale on yhtyeelle epätyypillinen lyhyen pituutensa vuoksi. Kappaleen alku on pop-rock -tyylinen. Singlen b-puolina ovat yhtyeen omat esitykset Strayssin "All in Your Mind" ja Golden Earringin "Kill Me Ce Soir"-kappaleista.


title: Holy Smoke

text: Kappaleen sanoitus kertoo tv-saarnaajien ahneudesta ja tekopyhyydestä. Kappaleen sanoissa viitataan myös useisiin tv-skandaaleihin, joita on tapahtunut yhdysvaltojen televisiossa. Esimerkiksi sanoituksiin kätketty Jimmy the Reptile (viittaa Jimmy Swaggartiin) ja The TV Queen (suom. "tv:n kuningatar", viittaus Tammy Fae Bakkeriin). Kappaleessa on myös uskonnollisia viittauksia.


title: Holy Smoke

text: Kappaleella on humoristinen video, jossa kaikki yhtyeen jäsenet ovat kuvattu Steve Harrisin (joka ohjasi videon) farmilla pelaamassa jalkapalloa ja ajamassa traktorilla päivänvalossa. Musiikkivideolla Bruce Dickinson on pomppimassa naurismaalla ja käyttää vaaleapunaista t-paitaa. Yhtyeen tuottaja Martin Birch nähdään videolla käyttämässä sadomasokismi-pukua. Steve Harrisin tytär Lauren esiintyy videolla. Musiikkivideolla yhtye nähdään myös studiolla.


title: Jauhopunkki

text: Jauhopunkki ("Acarus siro") on kääpiöpunkkien ("Astigmata") lahkoon kuuluva tuholainen. Se on noin 0,3– 0,7 mm pitkä, väriltään vaalea ja karvainen. Jauhopunkki on hidasliikkeinen ja sillä on neljä paria punertavia raajoja. Jauhopunkki elää vilja- ja siemenvarastoissa ja syö muun muassa viljassa, viljatuotteissa, rehuissa ja kuivatuissa hedelmissä kasvavia homesieniä. Jauhopunkin pilaamissa jauhoissa voi olla äitelä maku ja haju ja sellaisen syöminen voi aiheuttaa myrkytysoireita.


title: John Archer

text: John Archer (10. elokuuta 1921 – 29. heinäkuuta 1997) oli brittiläinen pikajuoksija ja olympiamitalisti.


title: John Archer

text: Archer voitti Oslon EM-kilpailuissa 1946 kultaa 100 metrin juoksussa ajalla 10,6 s. Hän juoksi viimeisen osuuden 4 × 100 metrin viestijuoksussa, jossa Britannian joukkue sijoittui viidenneksi ajalla 42,4 s. Lontoon 1948 olympialaisissa hän sai hopeaa viestissä, jossa hän juoksi avausosuuden. Britannian loppuaika oli 41,3 s. Yhdysvallat tuli maaliin 0,7 sekuntia nopeampana mutta hylättiin vaihtorikkeen vuoksi, ja Yhdysvaltain virallisesta vastalauseesta huolimatta palkintojenjako pidettiin ja briteille jaettiin kultamitalit. Kolme päivää myöhemmin kilpailua filmeiltä tarkastellut jury hyväksyi kuitenkin vastalauseen, joten Archer ja muut britit joutuivat luopumaan kultamitaleistaan.


title: Luettelo poliittisista syistä Suomessa vangituista kansanedustajista

text: Tämä on luettelo Suomessa poliittisista syistä vangituista entisistä, istuvista ja tulevista kansanedustajista.